**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO; ENERGIJA | | | | |
| NASTAVNI SADRŽAJ: | Prometna sredstva oko mene, PIV | | | | |
| ISHODI: | **PID OŠ A. 2. 3.** **Učenik uspoređuje organiziranost različitih zajednica i prostora dajući primjere iz neposrednoga okružja.**  - opisuje što čini mjesto u kojemu živi te gdje se što nalazi i kako je organizirano  - opisuje važnost organizacije prometa u svome okružju  - spoznaje organiziranost zajednice u svome okružju te važnost pravila za njezino djelovanje  **PID OŠ B. 2. 1**. **Učenik objašnjava važnost odgovornoga odnosa čovjeka prema sebi i prirodi.**  - brine se za okružje u kojemu živi i boravi  - prepoznaje zvučno i svjetlosno onečišćenje okoliša  **PID OŠ B. 2. 3**. **Učenik uspoređuje, predviđa promjene i odnose te prikazuje promjene u vremenu.**  - uspoređuje nedavnu prošlost i sadašnjost i predviđa buduće događaje te promjene i odnose u budućnosti  - povezuje događaje i promjene u vremenu prikazujući ih na vremenskoj crti ili lenti vremena, crtežom, grafičkim prikazom i sl., uz upotrebu IKT-a ovisno o uvjetima  **PID OŠ C. 2. 2.** **Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.**  - preuzima odgovornost za svoje ponašanje  **PID OŠ C. 2. 3.** **Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.**  - opisuje ulogu i utjecaj zajednice i okoliša na djelatnost ljudi u neposrednoj okolini  **PID OŠ D. 2. 1.** **Učenik prepoznaje različite izvore i oblike, prijenos i pretvorbu energije i objašnjava važnost i potrebu štednje energije na primjerima iz svakodnevnoga života.**  - navodi različite primjere prometnih sredstava i njihovih izvora energije  - objašnjava načine uštede energije na koje sam može utjecati | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRA: TKO ĆE PRVI STIĆI NA CILJ?**  **Ishod aktivnosti:** opisuje važnost organizacije prometa u svome okružju; spoznaje organiziranost zajednice u svome okružju te važnost pravila za njezino djelovanje.  **Opis aktivnosti:**  Učiteljica/učitelj je na podu učionice ljepljivim vrpcama u boji označila pet različitih linija (ravnih i zakrivljenih) koje se međusobno sijeku na jednom ili više mjesta (igra se može igrati i na dvorištu, a crte se iscrtaju kredama u boji). Na početku svake crte po jedan je učenik, koji se kreće na zadani način: prvi učenik stavlja stopalo ispred stopala, drugi se kreće bočno – korak do koraka, treći ide tri koraka naprijed, a zatim dva nazad, četvrti ide velikim koracima, ali iza svaka dva takva koraka mora stati i brojati do 5, a peti hoda normalno, ali nakon svakog trećeg koraka okrene se na mjestu. Na početku pitamo učenike za procjenu tko će prvi stići na cilj, upozoravamo da jedni druge na križanjima moramo propuštati, a nakon odigrane igre analiziramo što je utjecalo na vrijeme dolaska na cilj (vrsta staze, način kretanja, zaustavljanja…). Igru mogu igrati i parovi, ali se moraju kretati usklađeno.  **2. MISLIMO ZELENO!**  **Ishod aktivnosti:** opisuje važnost organizacije prometa u svome okružju; spoznaje organiziranost zajednice u svome okružju te važnost pravila za njezino djelovanje; opisuje što čini mjesto u kojemu živi te gdje se što nalazi i kako je organizirano; preuzima odgovornost za svoje ponašanje; opisuje ulogu i utjecaj zajednice i okoliša na djelatnost ljudi u neposrednoj okolini; navodi različite primjere prometnih sredstava i njihovih izvora energije; objašnjava načine uštede energije na koje sam može utjecati.  **Opis aktivnosti:**  Učiteljica/učitelj upućuje učenike na 5. i 6. zadatak u radnom dijelu udžbenika, na 80. i 81. stranici. Učenici zadatak rješavaju u parovima. Prezentiraju svoja „zelena“ prometna sredstva.  **3. ZVUKOVI U PROMETU**  **Ishod aktivnosti:**. spoznaje organiziranost zajednice u svome okružju te važnost pravila za njezino djelovanje; preuzima odgovornost za svoje ponašanje; opisuje što čini mjesto u kojemu živi te gdje se što nalazi i kako je organizirano; prepoznaje zvučno i svjetlosno onečišćenje okoliša.  **Opis aktivnosti:**  Učiteljica/učitelj izvodi učenike ispred škole i upućuje ih u zadatak: učenici slušaju zvukove u prometu, bilježe u bilježnicu što čuju te prepoznaju i navode jačinu - izrazito bučno, umjereno bučno, tiho. Nakon određenog vremena vraćaju se u učionicu i rješavaju 7. zadatak na 81. stranici. Predlažu kako se zaštiti od buke. Učiteljica/učitelj ih potiče na razgovor o korištenju mobitela i slušalica tijekom kretanja u prometu i navodi na zaključak o opasnostima i ugrožavanju svojeg i tuđih života.  **NA PLOČI JE:**   |  | | --- | | **PONOVIMO**  Igra  „Zelena“ prometala  Zvukovi u prometu | | | | | **Modul: ZRAKOM, VODOM, KOPNOM**  Jedinica: PROMETALA OKO MENE  [OBJEKT: Putujemo](https://hr.izzi.digital/DOS/1109/1704.html#block-194466)    [OBJEKT: Vozila javnog prijevoza](https://hr.izzi.digital/DOS/1109/1704.html#block-194501)  [OBJEKT: Što je brzina?](https://hr.izzi.digital/DOS/1109/1704.html#block-195039)  [OBJEKT: Što je brže?](https://hr.izzi.digital/DOS/1109/1704.html#block-195060) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  **OŠ LK** - A. 2. 1. Učenik likovnim i vizualnim izražavanjem interpretira različite sadržaje.  **GOO** - C. 1. 1. Sudjeluje u zajedničkom radu u razredu.  **OR** - B. 1. 1. Prepoznaje važnost dobronamjernoga djelovanja prema ljudima i prirodi.  **IKT** - A. 1. 3. Učenik primjenjuje pravila za odgovorno i sigurno služenje programima i uređajima. |