**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; ISTRAŽIVAČKI PRISTUP | | | | |
| NASTAVNI SADRŽAJ: | **Imam osjetila, O** | | | | |
| ISHODI: | **PID OŠ A. 2. 1.** **Učenik uspoređuje organiziranost u prirodi i objašnjava važnost organiziranosti u prirodi.**  - istražuje načine brige za zdravlje  **PID OŠ B. 2. 1.** **Učenik objašnjava važnost odgovornoga odnosa čovjeka prema sebi i prirodi.**  - brine se za očuvanje osobnoga zdravlja  PID OŠ A. B. C. D. 2. 1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okruženju i koristi se različitim izvorima informacija.  - opaža i opisuje svijet oko sebe služeći se svojim osjetilima i mjerenjima  - crta opaženo i označava/imenuje dijelove  - prepoznaje uzročno-posljedične veze u neposrednome okružju  - raspravlja, uspoređuje i prikazuje na različite načine rezultate – crtežom, slikom (piktogramima), grafom i sl. | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO OSJEĆAMO?**  **Ishod aktivnosti:** istražuje načine brige za zdravlje; brine se za očuvanje osobnoga zdravlja; opaža i opisuje svijet oko sebe služeći se svojim osjetilima i mjerenjima; raspravlja, uspoređuje i prikazuje na različite načine rezultate – crtežom, slikom (piktogramima), grafom i sl.  **Opis aktivnosti:**  Učiteljica/učitelj okuplja učenike u krug i objašnjava igru: Jedan učenik je u sredini, ima povez na očima, nekoliko se puta okrene oko sebe, a potom se, zavezanih očiju, upućuje do nekog učenika i treba prepoznati tko je to. Igra se u tišini.  Komunikacijska situacija nakon igre: Čime ste se koristili u prepoznavanju učenika? Što vam je bilo najteže?  Prelaze na drugu igru: Jedan učenik, tiho se krećući učionicom, zauzima položaj u nekom dijelu učionice i s mobitela reproducira tihu glazbu. Drugi se učenik povezanih očiju okreće prema izvoru zvuka. Nakon igre učenici opisuju iskustvo – čime su se koristili u otkrivanju zvuka.  Učiteljica/učitelj najavljuje nastavni sadržaj – osjetila.  **2. OSJETILA**  **Ishod aktivnosti:** istražuje načine brige za zdravlje; brine se za očuvanje osobnoga zdravlja; opaža i opisuje svijet oko sebe služeći se svojim osjetilima i mjerenjima; prepoznaje uzročno-posljedične veze u neposrednome okružju; raspravlja, uspoređuje i prikazuje na različite načine rezultate – crtežom, slikom (piktogramima), grafom i sl.  **Opis aktivnosti:**  Učiteljica/učitelj usmjerava učenike na uvodnu fotografiju u udžbeniku na 68. stranici koja je poticaj za komunikacijsku situaciju: Što će djevojčica osjetiti prilikom pada? Čime će to osjetiti? Koja joj osjetila pomažu da ublaži pad? Izvode zaključak da osjetilima osjećamo, primamo informacije o okolini i prilagođavamo svoje ponašanje ili djelovanje, ali nas osjetila i štite od ozljeda jer možemo predvidjeti situacije.  Na ilustraciji u udžbeniku uočavaju pet osnovnih osjetila, pokazuju ih na svojim tijelima, imenuju i opisuju čemu služe, koje nam informacije daju.  Učiteljica/učitelj je u pet istih posuda (plitkih čaša ili malih plastičnih kutija) pripremila/pripremio: kremu za lice, kečap, kremu za cipele, ocat i vodu (ili slično). Učenik zavezanih očiju miriše posudice i pokušava odgonetnuti čega su to mirisi i kakvi su (ugodni/neugodni). Komunikacijska situacija: Je li sve mirise bilo lako otkriti? Koji miris nije moguće otkriti? Koja osjetila su potrebna da bismo otkrili vodu?  **3. OTKRIVAMO OSJETILIMA**  **Ishod aktivnosti:** istražuje načine brige za zdravlje; brine se za očuvanje osobnoga zdravlja; opaža i opisuje svijet oko sebe služeći se svojim osjetilima i mjerenjima; prepoznaje uzročno-posljedične veze u neposrednome okružju; raspravlja, uspoređuje i prikazuje na različite načine rezultate – crtežom, slikom (piktogramima), grafom i sl.  **Opis aktivnosti:**  Učiteljica/učitelj usmjerava učenike na rad s udžbenikom na 69. stranici. Učenici čitaju tekstove (3 skupine – 3 teksta) i prema pitanjima diskutiraju u skupini (ako je moguće, osigurati učenicima 1. skupine vodu iz slavine, učenicima 2. skupine glatku i hrapavu koru drveta, a 3. skupini grane drveća i zemlju). Zatim svaka skupina izvještava što su proučavali i što su zaključili.  **4. ŠTO SMO SAZNALI?**  **Ishod aktivnosti:** istražuje načine brige za zdravlje; brine se za očuvanje osobnoga zdravlja.  **Opis aktivnosti:**  Učiteljica/učitelj pita učenike koje je osjetilo najvažnije. Učenici trebaju svoj odgovor argumentirati, a učiteljica/učitelj će im dati protuargumente i navesti ih na zaključak da su sva osjetila jednako važna. Zatim ih pita: Imaju li svi sva osjetila? Što se događa s osobama koje nemaju sva osjetila? S kojim teškoćama se susreću i kako im možemo pomoći? (Povezati s iskustvom učenika u prethodnim igrama i aktivnostima u kojima su istraživali zavezanih očiju.) Na 79. stranici promatraju fotografije i zaključuju na koji način slijepe osobe čitaju, a gluhonijeme razgovaraju.  IZLAZNA KARTICA: Radni dio udžbenika, stranica 70, zadatak 1 i 2.  **NA PLOČI JE:**   |  | | --- | | **IMAMO OSJETILA**  Oko – osjetilo vida  Uho – osjetilo sluha  Nos – osjetilo njuha  Jezik – osjetilo okusa  Ruka (koža) – osjetilo dodira  Oštećenja osjetila uzrokuju teškoće u primanju važnih informacija iz naše okoline. | | | | | **Modul - NE ŽELIM SE RAZBOLJETI**  Jedinica - IMAM OSJETILA  [Objekt - Vidim, čujem, dodirujem…](https://hr.izzi.digital/DOS/1109/1695.html#block-82542)  [Objekt - Osjetilima prepoznajem opasnosti](https://hr.izzi.digital/DOS/1109/1695.html#block-82550)  [Objekt - Različiti smo…](https://hr.izzi.digital/DOS/1109/1695.html#block-82553)  [Objekt - Preporuka: posjeti muzej](https://hr.izzi.digital/DOS/1109/1695.html#block-90025)  Objekt - [Želim znati više (Što je ukus, a što okus?, Kako osjetimo dodir?)](https://hr.izzi.digital/DOS/1109/1695.html#block-82577) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  **OŠ GK** - A. 2. 2. Učenik temeljem slušanja, razlikuje pojedine glazbeno-izražajne sastavnice.  **ZDR** - A. 1. 1. A. Opisuje tjelesne osobine i zamjećuje razlike i sličnosti između dječaka i djevojčica; B. 1. 2. C. Prepoznaje i uvažava različitosti.  **ODR** - A. 1. 2. Opisuje raznolikost u prirodi i razlike među ljudima.  **IKT** - A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka; A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima; D. 1. 3. Učenik uz učiteljevu pomoć oblikuje postojeće uratke i ideje služeći se IKT-om. |