**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | | | |
| NASTAVNI SADRŽAJ: | **U obitelji i domu, O** | | | | |
| ISHODI: | **PID OŠ A. 2. 3.** **Učenik uspoređuje organiziranost različitih zajednica i prostora dajući primjere iz neposrednoga okružja.**  - navodi članove uže i šire obitelji te prikazuje organiziranost obiteljske zajednice  **PID OŠ B. 2. 3.** **Učenik uspoređuje, predviđa promjene i odnose te prikazuje promjene u vremenu.**  - uspoređuje nedavnu prošlost i sadašnjost i predviđa buduće događaje te promjene i odnose u budućnosti  **PID OŠ C. 2. 1.** **Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.**  - promišlja o utjecaju zajednice na pojedinca i obratno  **PID OŠ C. 2. 2.** **Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.**  - dogovara se i raspravlja o pravilima i dužnostima te posljedicama zbog njihova nepoštivanja (u obitelji, razredu, školi)  - ispunjava dužnosti i pomaže (u obitelji, razredu, školi, mjestu) | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. UŽA OBITELJ**  **Ishod aktivnosti**: navodi članove uže i šire obitelji te prikazuje organiziranost obiteljske zajednice.  **Opis aktivnosti:** Učenici su podijeljeni u skupine. Učiteljica/učitelj skupinama dijeli anagrame koje trebaju složiti u riječi:   |  |  | | --- | --- | | A M M A | \_ \_ \_ \_ | | A T A T | \_ \_ \_ \_ | | B A R T | \_ \_ \_ \_ | | S S E T R A | \_ \_ \_ \_ \_ | | T E LJ R O I D I | \_ \_ \_ \_ \_ \_ \_ \_ | | J E D C A | \_ \_ \_ \_ \_ |   (RJEŠENJA: mama, tata, brat, sestra, roditelji, djeca)  Kada učenici riješe anagrame, učiteljica/učitelj postavlja pitanja o pojmovima: Što su tebi mama i tata? Što si ti njima? Što čine roditelji i djeca? (obitelj)  Zatim upućuje učenike na rad s udžbenikom na stranici 18. Promatraju uvodnu fotografiju i odgovaraju na pitanja ispod nje.  **2. DUŽNOSTI U OBITELJI**  **Ishod aktivnosti**: promišlja o utjecaju zajednice na pojedinca i obratno; dogovara se i raspravlja o pravilima i dužnostima te posljedicama zbog njihova nepoštivanja (u obitelji, razredu, školi); ispunjava dužnosti i pomaže (u obitelji, razredu, školi, mjestu).  **Opis aktivnosti:** Učiteljica/učitelj upućuje učenike na čitanje pitanja i odgovaranje o dužnostima u obitelji. Zatim dijeli učenike u dvije skupine i daje upute: prva skupina navodi dužnosti roditelja u obitelji, a druga skupina dužnosti djece u obitelji. Zadaje vrijeme u kojemu će učenici napraviti popise dužnosti. Nakon isteka vremena, svaka skupina prezentira svoj popis dužnosti, ostali učenici se uključuju u komentiranje prema potrebi. Učiteljica/učitelj ih navodi na zaključivanje da svi članovi obitelji imaju svoje dužnosti, da se dužnosti s godinama mijenjaju i povećavaju te da su dužnosti u obitelji neophodne kako bi obitelj mogla dobro funkcionirati.  **3. ŠIRA OBITELJ - PREDCI I POTOMCI**  **Ishod aktivnosti**: navodi članove uže i šire obitelji te prikazuje organiziranost obiteljske zajednice; promišlja o utjecaju zajednice na pojedinca i obratno; uspoređuje nedavnu prošlost i sadašnjost i predviđa buduće događaje te promjene i odnose u budućnosti.  **Opis aktivnosti:** Učiteljica/učitelj upućuje učenike na promatranje niza fotografija u udžbeniku na stranici 19. Učenici uspoređuju fotografije osoba, zaključuju o njihovim odnosima i njihovoj starosti (roditelji su stariji, bake i djedovi su najstariji). Učiteljica/učitelj ih upoznaje s pojmovima *predak* i *potomak*. Zatim potiče učenike da opisuju svoju širu obitelj (nabrajaju članove, njihova imena…nabrajaju svoje pretke, potomke svojih roditelja, potomke baka i djedova… ). Razgovara s učenicima o odnosima u obitelji (sloga, pomaganje, potpora, razumijevanje, ljubav, briga – kako to pokazuju).  **4. LENTA VREMENA**  **Ishod aktivnosti:** uspoređuje nedavnu prošlost i sadašnjost i predviđa buduće događaje te promjene i odnose u budućnosti.  **Opis aktivnosti:** Učiteljica/učitelj upućuje učenike na promatranje niza fotografija u udžbeniku na stranicama 18 i 19 (lenta). Potiče ih na pričanje što su u kojoj dobi mogli samostalno raditi. Traži od učenika da predvide i ilustriraju u bilježnici što će moći samostalno raditi u bližoj budućnosti.  IZLAZNA KARTICA: Radni dio udžbenika, stranica 20, zadatci 1 i 3.  **NA PLOČI JE:**   |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | | **U OBITELJI I DOMU**   |  |  | | --- | --- | | A M M A | MAMA | | A T A T | TATA | | B A R T | BRAT | | S S E T R A | SESTRA | | T E LJ R O I D I | RODITELJI | | J E D C A | DJECA |   DUŽNOSTI RODITELJA DUŽNOSTI DJECE  PREDCI: roditelji, bake, djedovi…  POTOMCI: djeca | | | | | **Modul - U MOJOJ OBITELJI**  Jedinica – UŽA I ŠIRA OBITELJ  [Objekt - Male i velike obitelji](https://hr.izzi.digital/DOS/1109/1688.html#block-71533)  **Modul - U MOJOJ OBITELJI**  Jedinica – UŽA I ŠIRA OBITELJ  [Objekt - Dužnosti u obitelji](https://hr.izzi.digital/DOS/1109/1688.html#block-71543)  **Modul - U MOJOJ OBITELJI**  Jedinica – UŽA I ŠIRA OBITELJ  [Objekt - Tko je moj predak, čiji sam potomak](https://hr.izzi.digital/DOS/1109/1688.html#block-71547) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  **MAT OŠ** - A. 2. 1. Služi se prirodnim brojevima do 100 u opisivanju i prikazivanju količine i redoslijeda.  **IKT** - D. 1. 2. Učenik uz učiteljevu pomoć prepoznaje i rješava jednostavne probleme s pomoću IKT-a.  **GOO** - B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici.  **OSR** - C. 1. 3. Pridonosi skupini. |