**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | PRIRODA I DRUŠTVO | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| NASTAVNI SADRŽAJ: | Vode u mojemu zavičaju, O | | |
| ISHODI: | **PID OŠ A. 2. 1.** **Učenik uspoređuje organiziranost u prirodi i objašnjava važnost organiziranosti.**  - razvrstava biljke i životinje iz svoga okoliša u skupine prema kriteriju koji ih povezuje i objašnjava sličnosti i razlike (pripada/ne pripada skupini po nekome kriteriju, prema obliku lista, boji cvijeta, jestivo-nejestivo, voće i povrće, žitarice, prepoznaje različite načine kretanja u prirodi i sl.)  **PID OŠ A. 2. 3.** **Učenik uspoređuje organiziranost različitih zajednica i prostora dajući primjere iz neposrednoga okružja.**  - opisuje što čini mjesto u kojemu živi te gdje se što nalazi i kako je organizirano  - razlikuje prirodne oblike u neposrednome okružju  **PID OŠ B. 2. 1.** **Učenik objašnjava važnost odgovornoga odnosa čovjeka prema sebi i prirodi.**  - brine se za okružje u kojemu živi i boravi  **PID OŠ B. 2. 4. Učenik se snalazi u prostoru, izrađuje, analizira i provjerava skicu kretanja.**  - snalazi se u neposrednome okružju prema objektima i dijelovima prirode  - opisuje objekte i dijelove prirode prema kojima se snalazi u prostoru  **PID OŠ C. 2. 1.** **Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.**  - razvija spoznaju o sebi u odnosu na druge i objašnjava ulogu pojedinca i zajednice na osobni razvoj  **PID OŠ C. 2. 3.** **Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.**  - povezuje djelatnosti ljudi s okolišem  - opisuje ulogu i utjecaj zajednice i okoliša na djelatnost ljudi u neposrednoj okolini | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VODE TEKUĆICE**  **Ishod aktivnosti:** opisuje što čini mjesto u kojemu živi te gdje se što nalazi i kako je organizirano; razlikuje prirodne oblike u neposrednome okružju; snalazi se u neposrednome okružju prema objektima i dijelovima prirode; opisuje objekte i dijelove prirode prema kojima se snalazi u prostoru; razvrstava biljke i životinje iz svoga okoliša u skupine prema kriteriju koji ih povezuje i objašnjava sličnosti i razlike (pripada/ne pripada skupini po nekome kriteriju, prema obliku lista, boji cvijeta, jestivo-nejestivo, voće i povrće, žitarice, prepoznaje različite načine kretanja u prirodi i sl.).  **Opis aktivnosti:** Učiteljica/učitelj najavljuje temu i reproducira pjesmu *Teče, teče bistra voda.*  Potiče komunikacijsku situaciju o odslušanoj pjesmi.  Usmjerava učenike na promatranje fotografija u udžbeniku na 48. stranici i potiče ih na opisivanje i uspoređivanje potoka i rijeka te zaključivanje po čemu znaju da te vode teku i zašto ih nazivamo vodama tekućicama te kakvog su okusa (slatke vode). Zatim potiče učenike na nabrajanje poznatih tekućica te na zaključivanje koje tekućice teku njihovim zavičajem. Nabrajaju poznate biljke i životinje koje žive u tekućicama ili uz njih.  **2. VODE STAJAĆICE**  **Ishod aktivnosti:** opisuje što čini mjesto u kojemu živi te gdje se što nalazi i kako je organizirano; razlikuje prirodne oblike u neposrednome okružju; opisuje objekte i dijelove prirode prema kojima se snalazi u prostoru; razvrstava biljke i životinje iz svoga okoliša u skupine prema kriteriju koji ih povezuje i objašnjava sličnosti i razlike (pripada/ne pripada skupini po nekome kriteriju, prema obliku lista, boji cvijeta, jestivo-nejestivo, voće i povrće, žitarice, prepoznaje različite načine kretanja u prirodi i sl.).  **Opis aktivnosti:** Učiteljica/učitelj upućuje učenike na promatranje fotografija u udžbeniku na 49. stranici. Učenici opisuju fotografije i uočavaju karakteristike pojedinih voda. Izvode zaključak da su to vode koje ne teku i da se nazivaju stajaćicama te da mogu biti slatke i slane. Također upoznaje učenike da jezera mogu biti prirodna i umjetna (povezuju s iskustvom).  Zatim potiče učenike na nabrajanje poznatih stajaćica te na zaključivanje koje stajaćice se nalaze u njihovom zavičaju. Nabrajaju poznate biljke i životinje koje žive u ili uz stajaćice.  **3. MORE**  **Ishod aktivnosti:** opisuje što čini mjesto u kojemu živi te gdje se što nalazi i kako je organizirano; razlikuje prirodne oblike u neposrednome okružju; razvrstava biljke i životinje iz svoga okoliša u skupine prema kriteriju koji ih povezuje i objašnjava sličnosti i razlike (pripada/ne pripada skupini po nekome kriteriju, prema obliku lista, boji cvijeta, jestivo-nejestivo, voće i povrće, žitarice, prepoznaje različite načine kretanja u prirodi i sl.).  **Opis aktivnosti:** Učiteljica/učitelj upućuje učenike na promišljanje o sličnostima i razlikama između tekućica i stajaćica.  Zajednički izrađuju Vennov dijagram.  Učiteljica/učitelj upućuje učenike na čitanje posljednjeg odjeljka na 49. stranici. Učenici odgovaraju usmeno na pitanja iz teksta. Opisuju svoja iskustva s morem i nabrajaju poznate biljke i životinje koje žive u ili uz more. Zaključuju da je more velika vodena površina, slanog okusa.  **4. OČUVANJE VODA**  **Ishod aktivnosti:** opisuje što čini mjesto u kojemu živi te gdje se što nalazi i kako je organizirano; razlikuje prirodne oblike u neposrednome okružju; brine se za okružje u kojemu živi i boravi; razvija spoznaju o sebi u odnosu na druge i objašnjava ulogu pojedinca i zajednice na osobni razvoj; povezuje djelatnosti ljudi s okolišem; opisuje ulogu i utjecaj zajednice i okoliša na djelatnost ljudi u neposrednoj okolini.  **Opis aktivnosti:** Učiteljica/učitelj pita učenike kojih voda ima najviše na Zemlji, slanih ili slatkih te traži pretpostavku učenika koliko pitke vode ima na Zemlji. Ilustriraju količine pitke i nepitke vode crtanjem boce – područje čepa predstavlja pitku vodu, a ostatak boce onu koja nije pitka. Potiče učenike na opisivanje načina kako vode možemo očuvati od zagađenja te na zaključivanje zašto je to važno. Imenuje zanimanja ljudi koji su povezani s vodama (ribari, pomorci, ronioci, trgovci ribom, čuvari prirode…)  IZLAZNA KARTICA: radni dio udžbenika, 1. i 2. zadatak, 50. stranica  **NA PLOČI JE:**   |  | | --- | | **VODE U MOJEMU ZAVIČAJU**  Vode tekućice: potoci, rijeke i rječice  Vode stajaćice: lokve, bare, močvare, ribnjaci, jezera (prirodna i umjetna)  More | | **Modul: U MOJEMU ZAVIČAJU**  Jedinica: VODE U MOJEMU ZAVIČAJU  [OBJEKT: Zagonetke](https://hr.izzi.digital/DOS/1109/3620.html#block-163479)  [OBJEKT: Voda je bogatstvo](https://hr.izzi.digital/DOS/1109/3620.html#block-163528)  [OBJEKT: Vode tekućice i stajaćice](https://hr.izzi.digital/DOS/1109/3620.html#block-163544)  [OBJEKT: Zaštita od poplava](https://hr.izzi.digital/DOS/1109/3620.html#block-163566)  [OBJEKT: Kako očuvati vode](https://hr.izzi.digital/DOS/1109/3620.html#block-163573) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  **OŠ GK** - B. 2. 1. Učenik sudjeluje u zajedničkoj izvedbi glazbe.  **ODR** - A. 1. 2. Opisuje raznolikost u prirodi i razlike među ljudima.  **UKU** - A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; A. 1. 3. Učenik spontano i kreativno oblikuje i izražava svoje misli i osjećaje pri učenju i rješavanju problema; B. 1. 1. Na poticaj i uz pomoć učitelja učenik određuje cilj učenja i odabire pristup učenju; B. 1. 2. Na poticaj i uz pomoć učitelja prati svoje učenje; B. 1. 4. Na poticaj i uz pomoć učitelja procjenjuje je li uspješno riješio zadatak ili naučio.  **IKT** - A. 1. 3. Učenik primjenjuje pravila za odgovorno i sigurno služenje programima i uređajima. |