**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | | | |
| NASTAVNI SADRŽAJ: | Ljetna gužva, O | | | | |
| ISHODI: | **PID OŠ A. 2. 3.** **Učenik uspoređuje organiziranost različitih zajednica i prostora dajući primjere iz neposrednoga okružja.**  - opisuje što čini mjesto u kojemu živi te gdje se što nalazi i kako je organizirano  - opisuje važnost organizacije prometa u svome okružju  - spoznaje organiziranost zajednice u svome okružju te važnost pravila za njezino djelovanje  **PID OŠ B. 2. 1**. **Učenik objašnjava važnost odgovornoga odnosa čovjeka prema sebi i prirodi.**  - brine se za okružje u kojemu živi i boravi  **PID OŠ C. 2. 2.** **Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.**  - preuzima odgovornost za svoje ponašanje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VOLIM – NE VOLIM**  **Ishod aktivnosti:** opisuje važnost organizacije prometa u svome okružju; spoznaje organiziranost zajednice u svome okružju te važnost pravila za njezino djelovanje.  **Opis aktivnosti:**  Učiteljica/učitelj pita učenike koje putovanje pamte kao najljepše, posebno iz nekog razloga. Učenici pričaju – gdje su putovali, s kim i čime, koliko je trajalo putovanje, kakvi su bili vremenski uvjeti, jesu li putem stajali…  Zatim zadaje zadatak učenicima: za svako godišnje doba trebaju navesti zašto vole/ne vole putovati (npr. zimi volim putovati na skijanje, u autu je toplo, vani je snijeg koji volim, putujem s obitelji… zimi ne volim putovati kada pada snijeg ili je mećava jer je putovanje opasno, slaba je vidljivost, cesta je klizava…). Na kraju se izjašnjavaju podizanjem ruku tko voli u koje godišnje doba najviše putovati. Učiteljica/učitelj bilježi podatke na ploči (god. doba i broj učenika).  **2. LJETNA GUŽVA NA CESTI**  **Ishod aktivnosti:** opisuje važnost organizacije prometa u svome okružju; spoznaje organiziranost zajednice u svome okružju te važnost pravila za njezino djelovanje; opisuje što čini mjesto u kojemu živi te gdje se što nalazi i kako je organizirano, preuzima odgovornost za svoje ponašanje.  **Opis aktivnosti:**  Učiteljica/učitelj upućuje učenike na rješavanje zadataka na 88. – 90. stranici radnog dijela udžbenika. Po završetku provjeravaju uspješnost.  **3. IGRA: TKO ĆE PRIJE**  **Ishod aktivnosti:** opisuje što čini mjesto u kojemu živi te gdje se što nalazi i kako je organizirano; spoznaje organiziranost zajednice u svome okružju te važnost pravila za njezino djelovanje, preuzima odgovornost za svoje ponašanje; opisuje važnost organizacije prometa u svome okružju.  **Opis aktivnosti:**  Učiteljica/učitelj objašnjava igru s didaktičkom kockom: učenik iz ekipe baca kocku i otkriva broj koji je dobio – to je broj bodova koji će osvojiti ako točno odgovori na pitanje koje se nalazi na kartici na stolu.  Primjeri pitanja:  1. Nabroji tri prometna sredstva u prometu zrakom.  2. Koga prevozi autobus?  3. Gdje se nalazi peron?  4. Tko upravlja zrakoplovom?  5. Gdje počinje putovanje brodom?  6. Čime upravlja strojovođa?  7. U koje tri skupine dijelimo prometne znakove?  8. Kakvog su oblika znakovi upozorenja?  9. Opiši znak STOP.  10. Navedi prometna sredstva koja se kreću tračnicama.  11. Gdje možemo kupiti putnu kartu?  12. Kako nazivamo popis svih polazaka i dolazaka?  13. Kako nazivamo dio prometnice kojim se kreću vozila?  14. Navedi tri načina zaštite u prometu.  15. Čemu služi garderoba na željezničkom kolodvoru?  16. Kako nazivamo dio zračne luke po kojem rolaju zrakoplovi?  17. Kako pravilno biciklom prijeći preko pješačkog prijelaza?  18. Čemu služe bukobrani?  19. Objasni razliku između semafora za pješake i semafora za vozače.  20. Imenuj mjesto na kojem se vlak zaustavlja radi iskrcaja i ukrcaja putnika.  **NA PLOČI JE:**   |  | | --- | | **LJETNA GUŽVA** | | | | |  | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  **ODR** - A. 1. 1. Prepoznaje svoje mjesto i povezanost s drugima u zajednici; A. 1. 2. Opisuje raznolikost u prirodi i razlike među ljudima;  B. 1. 1. Prepoznaje važnost dobronamjernoga djelovanja prema ljudima i prirodi.  **UKU** - A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja. |