**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; POJEDINAC I DRUŠTVO | | | | |
| NASTAVNI SADRŽAJ: | Prometni znakovi su različiti, O | | | | |
| ISHODI: | **PID OŠ A. 2. 3.** **Učenik uspoređuje organiziranost različitih zajednica i prostora dajući primjere iz neposrednoga okružja.**  - opisuje što čini mjesto u kojemu živi te gdje se što nalazi i kako je organizirano  - opisuje važnost organizacije prometa u svome okružju  - spoznaje organiziranost zajednice u svome okružju te važnost pravila za njezino djelovanje  **PID OŠ C. 2. 2.** **Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.**  - preuzima odgovornost za svoje ponašanje  **PID OŠ C. 2. 3.** **Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.**  - opisuje ulogu i utjecaj zajednice i okoliša na djelatnost ljudi u neposrednoj okolini | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZNAKOVI OKO NAS**  **Ishod aktivnosti:** spoznaje organiziranost zajednice u svome okružju te važnost pravila za njezino djelovanje.  **Opis aktivnosti:**  Učiteljica/učitelj dijeli učenicima fotografije različitih znakova (logotipe). Učenici trebaju odgonetnuti što znakovi (logotipi) predstavljaju (npr. logotip McDonalds, znak Mozilla, znak za toalet, znak kamere, znak za kišu/snijeg iz vremenske prognoze, znak lomljivo itd.).  Učenici imenuju znakove i opisuju što nam ti znakovi govore, komu/čemu služe, gdje se najčešće nalaze. Zatim učiteljica/učitelj pokazuje sliku prometnog znaka i potiče učenike da ga opišu i objasne njegovo značenje, navode gdje takav znak treba biti postavljen. Najavljuje da će upoznati prometne znakove.  **2. PROMETNI ZNAKOVI**  **Ishod aktivnosti:** spoznaje organiziranost zajednice u svome okružju te važnost pravila za njezino djelovanje; opisuje što čini mjesto u kojemu živi te gdje se što nalazi i kako je organizirano; opisuje važnost organizacije prometa u svome okružju; preuzima odgovornost za svoje ponašanje.  **Opis aktivnosti:**  Učiteljica/učitelj upućuje učenike na promatranje ilustracija u udžbeniku na 72. stranici. Potiče komunikaciju pitanjima: Što nam govore ovi znakovi? Po čemu se razlikuju, po čemu su slični? Kome mogu biti upućeni?  Dijeli učenike u tri skupine, svaka skupina dobiva jednu kategoriju znakova. Zadatak je proučiti njihova značenja i uočiti što im je namjena. Učenici prezentiraju svoju kategoriju znakova: pokazuju tri znaka, objašnjavaju značenje. Učiteljica/učitelj navodi učenike na zaključak da nas svi znakovi oblika trokuta s crvenim rubom upozoravaju na opasnost, okrugli s crvenim rubom nešto zabranjuju, a plavi nas obavještavaju o nečemu. Zatim učenici u bilježnice crtaju po jedan znak upozorenja, zabrane i obavijesti.  **3. „ČITAMO“ ZNAKOVE**  **Ishod aktivnosti:** spoznaje organiziranost zajednice u svome okružju te važnost pravila za njezino djelovanje; preuzima odgovornost za svoje ponašanje; opisuje što čini mjesto u kojemu živi te gdje se što nalazi i kako je organizirano; opisuje važnost organizacije prometa u svome okružju; opisuje ulogu i utjecaj zajednice i okoliša na djelatnost ljudi u neposrednoj okolini.  **Opis aktivnosti:**  Učiteljica/učitelj upućuje učenike na rad s udžbenikom na 73. i 74. stranici.  **4. ISTRAŽI**  **Ishod aktivnosti:** opisuje što čini mjesto u kojemu živi te gdje se što nalazi i kako je organizirano; spoznaje organiziranost zajednice u svome okružju te važnost pravila za njezino djelovanje; preuzima odgovornost za svoje ponašanje; opisuje važnost organizacije prometa u svome okružju; opisuje ulogu i utjecaj zajednice i okoliša na djelatnost ljudi u neposrednoj okolini.  **Opis aktivnosti:**  Učiteljica/učitelj izvodi učenike izvan školske zgrade. Učenici promatraju koji se prometni znakovi nalaze pokraj škole, opisuju značenje i kome su namijenjeni. Zatim rješavaju 4. zadatak na 75. stranici udžbenika – crtaju prometni znak prema promatranju.  IZLAZNA KARTICA: radni dio udžbenika, 2. zadatak, 73. stranica.  **NA PLOČI JE:**   |  | | --- | | **PROMETNI ZNAKOVI**  Znakovi upozorenja  Znakovi zabrane  Znakovi obavijesti | | | | | **Modul: ZRAKOM, VODOM, KOPNOM**  Jedinica: PROMETNI SU ZNAKOVI RAZLIČITI  [OBJEKT: Poštujte naše znakove](https://hr.izzi.digital/DOS/1109/1703.html#block-192612)  [OBJEKT: Upoznajmo znakove](https://hr.izzi.digital/DOS/1109/1703.html#block-193311)  [OBJEKT: Kviz znanja](https://hr.izzi.digital/DOS/1109/1703.html#block-193338)  [OBJEKT: Mali prometni pomagač](https://hr.izzi.digital/DOS/1109/1703.html#block-193341) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  **MAT OŠ** - C. 2. 2. Povezuje poznate geometrijske objekte.  **OŠ LK** - A. 2. 1. Učenik likovnim i vizualnim izražavanjem interpretira različite sadržaje.  **GOO** - C. 1. 1. Sudjeluje u zajedničkom radu u razredu.  **OR** - B. 1. 1. Prepoznaje važnost dobronamjernoga djelovanja prema ljudima i prirodi.  **IKT** - A. 1. 3. Učenik primjenjuje pravila za odgovorno i sigurno služenje programima i uređajima. |