**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | PRIRODA I DRUŠTVO | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| NASTAVNI SADRŽAJ: | U mojemu zavičaju, PIV | | |
| ISHODI: | **PID OŠ A. 2. 1.** **Učenik uspoređuje organiziranost u prirodi i objašnjava važnost organiziranosti.**  - razvrstava biljke i životinje iz svoga okoliša u skupine prema kriteriju koji ih povezuje i objašnjava sličnosti i razlike (pripada/ne pripada skupini po nekome kriteriju, prema obliku lista, boji cvijeta, jestivo-nejestivo, voće i povrće, žitarice, prepoznaje različite načine kretanja u prirodi i sl.)  **PID OŠ A. 2. 3.** **Učenik uspoređuje organiziranost različitih zajednica i prostora dajući primjere iz neposrednoga okružja.**  - opisuje što čini mjesto u kojemu živi te gdje se što nalazi i kako je organizirano  - spoznaje organiziranost zajednice u svome okružju te važnost pravila za njezino djelovanje  **PID OŠ B. 2. 1**. **Učenik objašnjava važnost odgovornoga odnosa čovjeka prema sebi i prirodi.**  - brine se za okružje u kojemu živi i boravi  **PID OŠ C. 2. 1.** **Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.**  - opisuje i postavlja pitanja povezana s povijesnom, kulturnom i prirodnom baštinom svoga mjesta | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŽIVOTINJE MOJEGA ZAVIČAJA**  **Ishod aktivnosti:** razvrstava biljke i životinje iz svoga okoliša u skupine prema kriteriju koji ih povezuje i objašnjava sličnosti i razlike (pripada/ne pripada skupini po nekome kriteriju, prema obliku lista, boji cvijeta, jestivo-nejestivo, voće i povrće, žitarice, prepoznaje različite načine kretanja u prirodi i sl.); brine se za okružje u kojemu živi i boravi.  **Opis aktivnosti:**  Učiteljica/učitelj pokazuje nizove životinja (fotografije ili nazivi životinja u nizu), a učenici trebaju pronaći uljeza. Svaka životinja u nizu ima svoj redni broj, a učenici podižu karticu s rednim brojem na kojem se krije uljez i objašnjavaju svoj izbor.  Primjeri nizova:  *1. krava 2. ovca 3. mačka 4. svinja 5. konj (uljez 3. mačka – kućni ljubimac)*  *1. gusjenica 2. glista 3. zmija 4. puž 5. vjeverica (uljez 5. vjeverica – ne gmiže)*  *1. lisica 2. golub 3. patka 4. sjenica 5. kokoš (uljez 1. lisica – ima dlaku, ostali perje)*  Zatim upućuje učenike da sami osmisle nizove životinja prema nekom kriteriju po vlastitom izboru (prema boji, veličini, mjestu gdje prebivaju i sl.).  Učiteljica/učitelj usmjerava učenike na rad s radnim dijelom udžbenika – 5. i 6. zadatak na 30. stranici uz provjeru uratka.  **2. BILJKE MOJEGA ZAVIČAJA**  **Ishod aktivnosti:** razvrstava biljke i životinje iz svoga okoliša u skupine prema kriteriju koji ih povezuje i objašnjava sličnosti i razlike (pripada/ne pripada skupini po nekome kriteriju, prema obliku lista, boji cvijeta, jestivo-nejestivo, voće i povrće, žitarice, prepoznaje različite načine kretanja u prirodi i sl.); brine se za okružje u kojemu živi i boravi.  **Opis aktivnosti:**  Učiteljica/učitelj upućuje učenike na promatranje fotografija u 7. zadatku udžbeniku na 30. stranici. Učenici opisuju fotografije i uočavaju karakteristične biljke svojega zavičaja.  Zatim u skupinama rade novi zadatak: na izvanučioničkoj nastavi prikupili su uzorke listova drveća. Razvrstavaju ih u skupine listopadnog i zimzelenog drveća, a zatim imenuju vrstu stabla, koristeći se internetom (uz upute učiteljice/učitelja) ili online aplikacijom za očitavanje naziva biljke snimljene fotoaparatom mobitela. Prikupljaju informacije o plodovima stabala.  Na kraju rješavaju 8., 9. i 10. zadatak u udžbeniku na 31. i 32. stranici uz provjeru točnosti.  **3. PROIZVODI MOJEGA ZAVIČAJA**  **Ishod aktivnosti:** razvrstava biljke i životinje iz svoga okoliša u skupine prema kriteriju koji ih povezuje i objašnjava sličnosti i razlike (pripada/ne pripada skupini po nekome kriteriju, prema obliku lista, boji cvijeta, jestivo-nejestivo, voće i povrće, žitarice, prepoznaje različite načine kretanja u prirodi i sl.); opisuje što čini mjesto u kojemu živi te gdje se što nalazi i kako je organizirano; opisuje i postavlja pitanja povezana s povijesnom, kulturnom i prirodnom baštinom svoga mjesta; spoznaje organiziranost zajednice u svome okružju te važnost pravila za njezino djelovanje.  **Opis aktivnosti:**  Učiteljica/učitelj potiče komunikacijsku situaciju s učenicima na temu što je specifično, prepoznatljivo, karakteristično za njihov zavičaj, što su primjerice vidjeli na tržnici (za ovu aktivnost učenici mogu na sat donijeti neke specifične proizvode zavičaja, npr. staklenku meda, mirisni jastučić punjen lavandom i sl.). Učenici opisuju proizvode – od čega su napravljeni, kako se rade – ako je primjenjivo, i koja im je namjena.  Može se s učenicima dogovoriti da ciljano fotografiraju takve proizvode (potrebno je prethodno fotografije postaviti u neki oblak kako bi se mogle prikazati na satu).  Na kraju učenici rješavaju 12. i 13. zadatak na 33. stranici radnog dijela udžbenika.  **NA PLOČI JE:**   |  | | --- | | **PONOVIMO**  (fotografije nizova životinja iz 1. aktivnosti) | | **Modul: U MOJEMU ZAVIČAJU**  Jedinica: U MOJEMU ZAVIČAJU  [OBJEKT: Veličanstvena Zemlja](https://hr.izzi.digital/DOS/1109/3619.html#block-162276)  [OBJEKT: Zavičaji moje zemlje](https://hr.izzi.digital/DOS/1109/3619.html#block-161065)  [OBJEKT: Zemljini oblici](https://hr.izzi.digital/DOS/1109/3619.html#block-161070)  [OBJEKT: Provjeri svoje znanje](https://hr.izzi.digital/DOS/1109/3619.html#block-161662) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  **OŠ LK** - A. 2. 1. Učenik likovnim i vizualnim izražavanjem interpretira različite sadržaje.  **ODR** - A. 1. 2. Opisuje raznolikost u prirodi i razlike među ljudima.  **UKU** - A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; A. 1. 3. Učenik spontano i kreativno oblikuje i izražava svoje misli i osjećaje pri učenju i rješavanju problema; B. 1. 1. Na poticaj i uz pomoć učitelja učenik određuje cilj učenja i odabire pristup učenju; B. 1. 2. Na poticaj i uz pomoć učitelja prati svoje učenje; B. 1. 4. Na poticaj i uz pomoć učitelja procjenjuje je li uspješno riješio zadatak ili naučio.  **IKT** - A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka; A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima; C. 1. 2. Učenik uz učiteljevu pomoć djelotvorno provodi jednostavno pretraživanje informacija u digitalnome okružju; C. 1. 3. Učenik uz učiteljevu pomoć odabire potrebne informacije među pronađenima; C. 1. 4. Učenik uz učiteljevu pomoć odgovorno upravlja prikupljenim informacijama. |