**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; ISTRAŽIVAČKI PRISTUP | | | | |
| NASTAVNI SADRŽAJ: | **Mjerimo vrijeme - ura** | | | | |
| ISHODI: | **PID OŠ A. 2. 2.** **Učenik objašnjava organiziranost vremena i prikazuje vremenski slijed događaja.**  - objašnjava važnost organiziranja i snalaženja u vremenu  - mjeri vrijeme satom (urom) i/ili štopericom, očitano vrijeme iskazuje riječima, procjenjuje i mjeri trajanje svakodnevnih i ostalih životnih aktivnosti  - uspoređuje i reda događaje koji su se dogodili tijekom sata, dana, tjedna, mjeseca i godine  **PID OŠ B. 2. 3.** **Učenik uspoređuje, predviđa promjene i odnose te pokazuje promjene u vremenu.**  - snalazi se u vremenu  - uspoređuje nedavnu prošlost i sadašnjost i predviđa buduće događaje te promjene i odnose u budućnosti  PID OŠ A. B. C. D. 2. 1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okruženju i koristi se različitim izvorima informacija.  - opaža i opisuje svijet oko sebe služeći se svojim osjetilima i mjerenjima  - crta opaženo i označava/imenuje dijelove | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO MJERI URA?**  **Ishod aktivnosti:** objašnjava važnost organiziranja i snalaženja u vremenu; mjeri vrijeme satom (urom) i/ili štopericom, očitano vrijeme iskazuje riječima, procjenjuje i mjeri trajanje svakodnevnih i ostalih životnih aktivnosti; uspoređuje i reda događaje koji su se dogodili tijekom sata, dana, tjedna, mjeseca i godine; smješta događaje povezane s neposrednim okružjem u prošlost, sadašnjost i budućnost; snalazi se u vremenu.  **Opis aktivnosti:**  Učiteljica/učitelj govori učenicima stihove:  *URA*  *Krunoslav Kuten*  *Ura ide tika-taka, Svako jutro budi đaka Da se od sna brzo prene I u školu s knjigom krene.  A kad bije dvanajst sati, Stane ura đaka zvati: "Ajte đaci brzo kući, Dok su masni žganci vrući!"*  Učiteljica/učitelj potiče učenike na razgovor o pjesmi. Zatim ih upućuje na rad s udžbenikom - na 42. i 43. stranici – promatraju fotografije i procjenjuju što mogu napraviti u jedinicama vremena. Učiteljica/učitelj najavljuje mjerenje vremena u trajanju 1 minute, učenici će tiho ustati kada misle da je to vrijeme isteklo; ako učiteljica nastavlja mjeriti, moraju tiho sjesti. Smiju ustati najviše 2 puta. U drugom mjerenju od 1 minute učenici će izvesti „taping“ rukom (lijeva ruka fiksno na klupi, desnom rukom dotiču lijevu i desnu stranu klupe) i brojati. Zatim ih pita za procjenu broja udaraca u 1 sekundi – mjeri vrijeme u trajanju 1 sekunde.  Pita učenike koje aktivnosti i događaje ne mjerimo urom i zašto (npr. gradnja dvorca, trajanje zime i sl.).  **2. KAKO URA RADI?**  **Ishod aktivnosti:** objašnjava važnost organiziranja i snalaženja u vremenu; mjeri vrijeme satom (urom) i/ili štopericom, očitano vrijeme iskazuje riječima, procjenjuje i mjeri trajanje svakodnevnih i ostalih životnih aktivnosti; uspoređuje i reda događaje koji su se dogodili tijekom sata, dana, tjedna, mjeseca i godine; smješta događaje povezane s neposrednim okružjem u prošlost, sadašnjost i budućnost; snalazi se u vremenu.  **Opis aktivnosti:**  Učiteljica/učitelj pokazuje uru. Učenici uz pomoć učiteljice/učitelja opisuju od čega se sastoji (kućište, brojčanik, mala i velika kazaljka) i zaključuju da je ura sprava za mjerenje vremena te da mala kazaljka pokazuje sate, a velika minute. Popunjavaju listić – upisuju brojke u brojčanik, crtaju malu i veliku kazaljku, upisuju vrijeme (npr. 3 sata).  C:\Users\zagor_000\Documents\PRIPREME za Profil\Nova mapa\c601971d2decd7d015567ae4e90e2ddb.jpg (drugu uru će popuniti tijekom 3. aktivnosti)  Učiteljica/učitelj podsjeća učenike na mjerenje minute putem štoperice i pita učenike koliko jedna minuta ima sekundi. Ako na uri postoji treća kazaljka, učiteljica/učitelj ju pokazuje, a učenici promatraju njezino kretanje te zaključuju da najbrže prolaze sekunde, jer su kratke, a najdulje sati.  Učiteljica/učitelj pokazuje na uri vrijeme: 2 sata. Pita učenike koliko je sati. Pita: Koji položaj kazaljki nam pokazuje 13 sati? U koje doba dana nastupaju sati veći od 12? S kojim satom završava dan? U koje doba dana će biti 7, a u koje 19 sati?  Učiteljica/učitelj postavlja niz zadataka s urom – učenici očitavaju vrijeme s ure. Govori da se takva ura naziva analogna.  Zatim pokazuje digitalnu uru. Učenici je opisuju i očitavaju vrijeme.  Zadaje zadatke u kojima jedan učenik podešava vrijeme na analognoj uri, a drugi na digitalnoj uri.  **3. VJEŽBAMO SNALAŽENJE NA URI (puni sat)**  **Ishod aktivnosti:** objašnjava važnost organiziranja i snalaženja u vremenu; uspoređuje i reda događaje koji su se dogodili tijekom sata, dana, tjedna, mjeseca i godine; mjeri vrijeme satom (urom) i/ili štopericom, očitano vrijeme iskazuje riječima, procjenjuje i mjeri trajanje svakodnevnih i ostalih životnih aktivnosti; smješta događaje povezane s neposrednim okružjem u prošlost, sadašnjost i budućnost; snalazi se u vremenu.  **Opis aktivnosti:**  Učiteljica/učitelj zadaje zadatke u kojima jedan učenik podešava vrijeme na analognoj uri, a drugi na digitalnoj uri. Pita učenike što se dogodilo prije npr. 1 sat – koliko je tada bilo sati; što će biti za npr. 6 sati – koliko će tada biti sati. Zadaje više takvih primjera u kojima učenici određuju i prošlost, sadašnjost i budućnost. Zatim rješavaju listić: trebaju nacrtati kazaljke koje pokazuju vrijeme početka nastave (8 sati ili 14 sati).  **4. SAMOSTALAN RAD**  **Ishod aktivnosti:** objašnjava važnost organiziranja i snalaženja u vremenu; snalazi se u vremenu; opaža i opisuje svijet oko sebe služeći se svojim osjetilima i mjerenjima; crta opaženo i označava/imenuje dijelove.  **Opis aktivnosti:**  Učiteljica/učitelj upućuje učenike na izradu ure na papirnatom tanjuru. Učenicima daje upute za izrezivanje kazaljki, označavanje sati.  C:\Users\zagor_000\Documents\2.a 2016_17\projekti2016-17\vrijeme leti\20161216_091245.jpg  Mogući primjer izrade sata.  IZLAZNA KARTICA: Radni dio udžbenika, stranica 45, 1. zadatak.  **NA PLOČI JE:**   |  | | --- | | **MJERIMO VRIJEME**  URA – sprava za mjerenje vremena   * Velika kazaljka pokazuje minute. * Mala kazaljka pokazuje sate. | | | | | **Modul - ČETIRI DOBA GODINE**  Jedinica - URA  [Objekt - Ura ili sat](https://hr.izzi.digital/DOS/1109/1692.html#block-82056)    [Objekt - Mjerim vrijeme satima i minutama](https://hr.izzi.digital/DOS/1109/1692.html#block-82053)  [Objekt - Vrste ura](https://hr.izzi.digital/DOS/1109/1692.html#block-82061)  [Objekt - Za znatiželjne - Sunčani sat](https://hr.izzi.digital/DOS/1109/1692.html#block-82085) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  **MAT OŠ** - A. 2. 2. Koristi se rimskim brojkama do 12; D. 2. 3. Procjenjuje i mjeri vremenski interval.  **IKT** - A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka; A. 1. 2. Učenik se uz učiteljevu pomoć služi odabranim uređajima i programima; A. 1 .3. Učenik primjenjuje pravila za odgovorno i sigurno služenje programima i uređajima; D. 1. 3. Učenik uz učiteljevu pomoć oblikuje postojeće uratke i ideje služeći se IKT-om. |