**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; POJEDINAC I DRUŠTVO | | | | |
| NASTAVNI SADRŽAJ: | **MOJA ŠKOLA, O** | | | | |
| ISHODI: | PID OŠ A. 2. 3. Učenik uspoređuje organiziranost različitih zajednica i prostora dajući primjere iz neposrednoga okružja.  - spoznaje organiziranost zajednice u svome okružju te važnost pravila za njezino djelovanje  PID OŠ B. 2. 3. Učenik uspoređuje, predviđa promjene i odnose te prikazuje promjene u vremenu.  - povezuje događaje i promjene u vremenu prikazujući ih na vremenskoj crti ili lenti vremena, crtežom, grafičkim prikazom i sl., uz upotrebu IKT-a ovisno o uvjetima  PID OŠ C. 2. 1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.  - razvija spoznaju o sebi u odnosu na druge i objašnjava ulogu pojedinca i zajednice na osobni razvoj  - objašnjava i raspravlja o različitim ulogama pojedinaca u zajednicama te povezanosti zajednice prema događajima, interesima, vrijednostima  - promišlja o utjecaju zajednice na pojedinca i obratno  PID OŠ C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  - dogovara se i raspravlja o pravilima i dužnostima te posljedicama zbog njihova nepoštivanja (u obitelji, razredu, školi)  - ispunjava dužnosti i pomaže (u obitelji, razredu, školi, mjestu)  - preuzima odgovornost za svoje ponašanje (kultura življenja u zajedničkim prostorima, na javnim mjestima i javnim prijevoznim sredstvima, zdravlje, primjena IKT-a, zaštita okoliša) | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PONOVNO U ŠKOLI**  **Ishod aktivnosti:** spoznaje organiziranost zajednice u svome okružju te važnost pravila za njezino djelovanje; razvija spoznaju o sebi u odnosu na druge i objašnjava ulogu pojedinca i zajednice na osobni razvoj.  **Opis aktivnosti:**  Učiteljica/učitelj najavljuje učenicima slušanje pjesme *Škola*. Nakon slušanja pitanjima potiče učenike na izražavanje dojmova i razgovor o pjesmi: Zašto je škola opjevana kao „ozbiljna stvar“? Što se u školi radi? U kojim ste dijelovima pjesme prepoznali svoju školu?  Potiče učenike na razgovor i uspoređivanje – što se promijenilo, a što je ostalo isto u odnosu na 1. razred (učionica, učiteljice/učitelji, broj učenika u razredu, rad u jednoj/dvije smjene).  **2. RAZREDNA I ŠKOLSKA PRAVILA**  **Ishod aktivnosti:** spoznaje organiziranost zajednice u svome okružju te važnost pravila za njezino djelovanje; razvija spoznaju o sebi u odnosu na druge i objašnjava ulogu pojedinca i zajednice na osobni razvoj; dogovara se i raspravlja o pravilima i dužnostima te posljedicama zbog njihova nepoštivanja (u obitelji, razredu, školi);ispunjava dužnosti i pomaže (u obitelji, razredu, školi, mjestu); preuzima odgovornost za svoje ponašanje (kultura življenja u zajedničkim prostorima, na javnim mjestima i javnim prijevoznim sredstvima, zdravlje, primjena IKT-a, zaštita okoliša).  **Opis aktivnosti:**  Učiteljica/učitelj upućuje učenike na promatranje fotografija u udžbeniku, stranice 8 i 9. Učenici čitaju pitanja uz fotografiju na 8. stranici i odgovaraju na njih. Zatim razgovaraju o školskim pravilima (ponašanje na školskim hodnicima, u blagovaonici, u dvorani za TZK, u svlačionicama, na školskom igralištu).  **3. IZRADA PLAKATA**  **Ishod aktivnosti:** spoznaje organiziranost zajednice u svome okružju te važnost pravila za njezino djelovanje; razvija spoznaju o sebi u odnosu na druge i objašnjava ulogu pojedinca i zajednice na osobni razvoj; objašnjava i raspravlja o različitim ulogama pojedinaca u zajednicama te povezanosti zajednice prema događajima, interesima, vrijednostima; promišlja o utjecaju zajednice na pojedinca i obratno; dogovara se i raspravlja o pravilima i dužnostima te posljedicama zbog njihova nepoštivanja (u obitelji, razredu, školi); ispunjava dužnosti i pomaže (u obitelji, razredu, školi, mjestu); preuzima odgovornost za svoje ponašanje (kultura življenja u zajedničkim prostorima, na javnim mjestima i javnim prijevoznim sredstvima, zdravlje, primjena IKT-a, zaštita okoliša).  **Opis aktivnosti:**  Učiteljica/učitelj dijeli učenike u skupine i daje upute za rad. Obje skupine izrađuju plakate. Jedna skupina dobiva prošlogodišnja razredna pravila. Treba ih pročitati, a zatim dopuniti pravilima koja smatraju važnima, a nisu bila dio prošlogodišnjih pravila. Pravila treba napisati afirmativno, bez uporabe niječnice *ne*. Druga skupina dobiva Kućni red škole. Treba izdvojiti najbitnije odredbe kućnoga reda i napisati ih afirmativno. Nakon završetka aktivnosti učenici prezentiraju svoj uradak ostalim učenicima koji vrednuju izvršeni zadatak (jesu li zadatak izradili u potpunosti, jesu li predložena pravila primjenjiva na sve učenike, jesu li napisano na plakatu čitljivo i točno napisano).  **4. LENTA VREMENA**  **Ishod aktivnosti:** povezuje događaje i promjene u vremenu prikazujući ih na vremenskoj crti ili lenti vremena, crtežom, grafičkim prikazom i sl., uz upotrebu IKT-a ovisno o uvjetima.  **Opis aktivnosti**:  U komunikacijskoj situacija učiteljica/učitelj pita učenike: Jesu li vam poznata još neka pravila, npr. pravila sportskog ponašanja, pravila ponašanja u sredstvima javnog prijevoza, u javnim ustanovama? Zašto postoje pravila? Tko ih piše (sudjeluje u njihovom stvaranju)? Što mislite otkada postoje pravila? Zatim upućuje učenike na promatranje lente vremena na dnu stranica 8 i 9. Učenici opisuju fotografije i uočavaju vremenski slijed (od davne prošlosti do danas). Učiteljica/učitelj ih upućuje na usporedbu prve i posljednje fotografije, pitanjima ih potiče na zaključivanje koji je način zapisivanja bolji, i koji su nedostatci takvoga zapisivanja.  **NA PLOČI JE:**   |  | | --- | | **MOJA ŠKOLA**  RAZREDNA PRAVILA ŠKOLSKA PRAVILA  KUĆNI RED ŠKOLE | | | | | **Modul - PONOVNO U ŠKOLI**  Jedinica - MOJA ŠKOLA  [Objekt - Mudra izreka](https://hr.izzi.digital/DOS/1109/1685.html#block-71409)  **Modul - PONOVNO U ŠKOLI**  Jedinica - MOJA ŠKOLA  [Objekt - Prihvaćam različitosti](https://hr.izzi.digital/DOS/1109/1685.html#block-71403)  **Modul - PONOVNO U ŠKOLI**  Jedinica - MOJA ŠKOLA  [Objekt - Moja škola](https://hr.izzi.digital/DOS/1109/1685.html#block-79954)  **Modul - PONOVNO U ŠKOLI**  Jedinica - MOJA ŠKOLA  [Objekt - Poznajem Kućni red škole](https://hr.izzi.digital/DOS/1109/1685.html#block-71398) | **GOO** - B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkome radu u razredu; C. 1. 2. Promiče solidarnost u razredu; C. 1. 3. Promiče kvalitetu života u razredu; C. 1. 4. Promiče razvoj razredne zajednice.  **IKT** – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2. Učenik se uz pomoć učitelja koristi odabranim uređajima i programima.  **OSR** – C. 1. 2. Opisuje kako društvene norme i pravila reguliraju ponašanje i međusobne odnose; C. 1. 3. Pridonosi skupini.  **ZDR** - B. 1. 1. A. Razlikuje primjereno od neprimjerenoga ponašanja; B. 1. 2. A. Prilagođava se novomu okruženju i opisuje svoje obaveze i uloge. |