**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | PRIRODA I DRUŠTVO | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO; ENERGIJA; ISTRAŽIVAČKI PRISTUP | | |
| NASTAVNI SADRŽAJ: | Svi trebamo energiju – sistematizacija i istraživanje | | |
| ISHODI: | **PID OŠ A. 2. 1.** **Učenik uspoređuje organiziranost u prirodi i objašnjava važnost organiziranosti u prirodi.**  - opisuje i razvrstava živo od neživoga u prirodi  - ispituje osjetilima i prepoznaje svojstva tvari (tekuće, čvrsto, hrapavo, gusto, rijetko, oblik, boja, miris, tvrdoća, savitljivost, vodootpornost, prozirnost, sposobnost plutanja na vodi i sl.)  **PID OŠ B. 2. 1.** **Učenik objašnjava važnost odgovornoga odnosa čovjeka prema sebi i prirodi.**  - brine se za okružje u kojemu živi i boravi  **PID OŠ C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.**  - preuzima odgovornost za svoje ponašanje  **PID OŠ C. 2. 3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.**  - povezuje djelatnosti ljudi s okolišem  - opisuje ulogu i utjecaj zajednice i okoliša na djelatnost ljudi u neposrednoj okolini  **PID OŠ D. 2. 1.** **Učenik prepoznaje različite izvore i oblike, prijenos i pretvorbu energije i objašnjava važnost i potrebu štednje energije na primjerima iz svakodnevnoga života.**  - prepoznaje i razlikuje različite izvore energije koji ga okružuju  - razlikuje oblike energije koji ga okružuju  - prepoznaje prijenos el. energije (vodovima, žicama) do mjesta korištenja i prijenos topline s toplijeg na hladnije mjesto ili predmet  - prepoznaje pretvorbu električne energije u toplinu i svjetlost  - objašnjava važnost energije u svakodnevnome životu  - povezuje hranu i prehranu s opskrbom tijela energijom ukazujući na važnost pravilne prehrane za zdravlje čovjeka  - objašnjava načine uštede energije na koje sam može utjecati  - objašnjava povezanost svoga ponašanja pri korištenju energijom s njezinom uštedom.  **PID OŠ A. B. C. D. 2. 1.** **Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okruženju i koristi se različitim izvorima informacija.**  - opaža i opisuje svijet oko sebe služeći se svojim osjetilima i mjerenjima  - crta opaženo i označava/imenuje dijelove  - prepoznaje uzročno-posljedične veze u neposrednome okružju  - objašnjava uočeno, iskustveno doživljeno ili istraženo  - uočava probleme i predlaže rješenja  - donosi jednostavne zaključke | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ČVRSTA TVAR, TEKUĆINA I PLIN**  **Ishod aktivnosti:** opisuje i razvrstava živo od neživoga u prirodi; ispituje osjetilima i prepoznaje svojstva tvari (tekuće, čvrsto, hrapavo, gusto, rijetko, oblik, boja, miris, tvrdoća, savitljivost…).  **Opis aktivnosti:**  Učiteljica/učitelj ponavlja s učenicima što je čvrsta tvar, što tekućina, a što plin. Zatim dijeli učenike u skupine i upućuje ih na rješavanje zadatka pod a) u radnom dijelu udžbenika na 23. stranici. Po završetku učenici uspoređuju svoje uratke i objašnjavaju svoj izbor.  **2. POKUSI**  **Ishod aktivnosti:** ispituje osjetilima i prepoznaje svojstva tvari (tekuće, čvrsto, hrapavo, gusto, rijetko, oblik, boja, miris, tvrdoća, savitljivost…); opaža i opisuje svijet oko sebe služeći se svojim osjetilima i mjerenjima; crta opaženo i označava/imenuje dijelove; prepoznaje uzročno-posljedične veze u neposrednome okružju; objašnjava uočeno, iskustveno doživljeno ili istraženo; donosi jednostavne zaključke.  **Opis aktivnosti:**  Učiteljica/učitelj upućuje učenike u izradu pokusa prema uputama u udžbeniku na 23. stranici. Učenici su podijeljeni u tri skupine, svaka skupina izvodi jedan pokus, bilježi zapažanja i zaključak u bilježnicu. Zatim svaka skupina prezentira svoj uradak.  **3. SLIKOVNICA O ENERGIJI**  **Ishod aktivnosti:** prepoznaje i razlikuje različite izvore energije koji ga okružuju; razlikuje oblike energije koji ga okružuju; prepoznaje prijenos el. energije (vodovima, žicama) do mjesta korištenja i prijenos topline s toplijeg na hladnije mjesto ili predmet; prepoznaje pretvorbu električne energije u toplinu i svjetlost; prepoznaje uzročno-posljedične veze u neposrednome okružju; objašnjava važnost energije u svakodnevnome životu; povezuje hranu i prehranu s opskrbom tijela energijom ukazujući na važnost pravilne prehrane za zdravlje čovjeka; objašnjava načine uštede energije na koje sam može utjecati; objašnjava povezanost svoga ponašanja pri korištenju energijom s njezinom uštedom.  **Opis aktivnosti:**  Učiteljica/učitelj daje upute za izradu slikovnice o energiji. Učenike dijeli u skupine:  1. skupina izradit će stranicu o obnovljivim izvorima energije  2. skupina izradit će stranicu o neobnovljivim izvorima energije  3. skupina izradit će stranicu o prijenosu neke energije do potrošača  4. skupina izradit će stranicu o energiji potrebnoj čovjeku za rad  5. skupina izradit će stranicu o štednji energije.  Učiteljica/učitelj može učeničke uratke povezati kao „harmoniku“ kako bi sve stranice bile vidljive. |  | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  **OŠ LK** - A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.  **GOO** - C. 1. 1. Sudjeluje u zajedničkom radu u razredu.  **UKU** - A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; A. 1. 3. Učenik spontano i kreativno oblikuje i izražava svoje misli i osjećaje pri učenju i rješavanju problema; B. 1. 2. Na poticaj i uz pomoć učitelja prati svoje učenje; B. 1. 4. Na poticaj i uz pomoć učitelja procjenjuje je li uspješno riješio zadatak ili naučio. |