**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; ISTRAŽIVAČKI PRISTUP | | | | |
| NASTAVNI SADRŽAJ: | **Koliko je sati?, PIV** | | | | |
| ISHODI: | **PID OŠ A. 2. 2. Učenik objašnjava organiziranost vremena i prikazuje vremenski slijed događaja.**  - objašnjava važnost organiziranja i snalaženja u vremenu  - mjeri vrijeme satom (urom) i/ili štopericom, očitano vrijeme iskazuje riječima, procjenjuje i mjeri trajanje svakodnevnih i ostalih životnih aktivnosti  - uspoređuje i reda događaje koji su se dogodili tijekom sata, dana, tjedna, mjeseca i godine  - smješta događaje povezane s neposrednim okružjem u prošlost, sadašnjost i budućnost  **PID OŠ B. 2. 3.** **Učenik uspoređuje, predviđa promjene i odnose te pokazuje promjene u vremenu.**  - snalazi se u vremenu  - uspoređuje nedavnu prošlost i sadašnjost i predviđa buduće događaje te promjene i odnose u budućnosti  PID OŠ A. B. C. D. 2. 1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okruženju i koristi se različitim izvorima informacija.  - opaža i opisuje svijet oko sebe služeći se svojim osjetilima i mjerenjima  - crta opaženo i označava/imenuje dijelove  - prepoznaje uzročno-posljedične veze u neposrednome okružju  - raspravlja, uspoređuje i prikazuje na različite načine rezultate – crtežom, slikom (piktogramima), grafom i sl. | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PONOVIMO**  **Ishod aktivnosti:** objašnjava važnost organiziranja i snalaženja u vremenu; mjeri vrijeme satom (urom) i/ili štopericom, očitano vrijeme iskazuje riječima, procjenjuje i mjeri trajanje svakodnevnih i ostalih životnih aktivnosti.  **Opis aktivnosti:**  Učiteljica/učitelj s učenicima ponavlja sadržaje s prethodnoga sata. Zadaje zadatke u kojima učenici moraju očitati točno vrijeme s ure ili podesiti kazaljke sata na zadano vrijeme (puni sat).  **2. MJERIMO VRIJEME - MINUTE**  **Ishod aktivnosti:** objašnjava važnost organiziranja i snalaženja u vremenu; mjeri vrijeme satom (urom) i/ili štopericom, očitano vrijeme iskazuje riječima, procjenjuje i mjeri trajanje svakodnevnih i ostalih životnih aktivnosti; uspoređuje i reda događaje koji su se dogodili tijekom sata, dana, tjedna, mjeseca i godine; smješta događaje povezane s neposrednim okružjem u prošlost, sadašnjost i budućnost; snalazi se u vremenu.  **Opis aktivnosti:**  Učiteljica/učitelj pokazuje sat i pita učenike što pokazuje mala kazaljka. Zatim na listiću s prethodnog sata učenici bojaju 5 minuta na satu. Broje minute i zaključuju da 1 sat ima 60 minuta. Na analognom satu očitavaju vrijeme koje pokazuje učiteljica/učitelj. Zatim na svojim satovima namještaju kazaljke na zadano vrijeme. Učiteljica/učitelj upućuje učenike na rad s udžbenikom na stranici 44. Navodi ih na uočavanje razlike u satima prije i poslije podneva (npr. 16 sati je 12 sati + 4). Vježbaju očitati vrijeme od podneva do ponoći.  Učiteljica/učitelj zadaje zadatke: Koliko će sati biti za 7 sati?, Koliko je sati bilo prije 23 sata? Itd., a učenici određuju prošle, sadašnje i buduće događaje.  **3. RAD S LENTOM**  **Ishod aktivnosti:** objašnjava važnost organiziranja i snalaženja u vremenu; smješta događaje povezane s neposrednim okružjem u prošlost, sadašnjost i budućnost; snalazi se u vremenu.  **Opis aktivnosti:**  Učiteljica/učitelj upućuje učenike na promatranje lente na dnu 44. stranice udžbenika. Učenici opisuju i imenuju prikazane ure.  **4. VJEŽBAMO**  **Ishod aktivnosti:** objašnjava važnost organiziranja i snalaženja u vremenu; smješta događaje povezane s neposrednim okružjem u prošlost, sadašnjost i budućnost; snalazi se u vremenu.  **Opis aktivnosti:**  Učiteljica/učitelj dijeli učenicima listić s izrezanom urom u koju moraju ucrtati zadano vrijeme. Kada završe zadatak, trebaju poredati ure na ploči ili zidu u niz koji prikazuje protok vremena (npr. 4:25, 17:40, 6:00, 13:30 treba poredati u niz 4:25, 6:00, 13:30, 17.40).  Na dobivenoj vremenskoj lenti učiteljica/učitelj zadaje zadatke: Što ste radili u npr. 6:00 sati? Koje je to doba dana? Koliko bi to bilo sati poslijepodne? Koje vrijeme je najbliže trenutnom? Koliko je bilo sati prije 24 sata?  Mogu se raditi zadaci u radnom dijelu udžbenika na 46. i 47. stranici.  IZLAZNA KARTICA: udžbenik, stranica 45., zadaci 2. i 3. | | | | **Modul - ČETIRI DOBA GODINE**  Jedinica - URA  [Objekt - Ura ili sat](https://hr.izzi.digital/DOS/1109/1692.html#block-82056)  [Objekt - Mjerim vrijeme satima i minutama](https://hr.izzi.digital/DOS/1109/1692.html#block-82053)  [Objekt - Vrste ura](https://hr.izzi.digital/DOS/1109/1692.html#block-82061)  [Objekt - Za znatiželjne - Sunčani sat](https://hr.izzi.digital/DOS/1109/1692.html#block-82085) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  **MAT OŠ** - A. 2. 2. Koristi se rimskim brojkama do 12; D. 2. 3. Procjenjuje i mjeri vremenski interval.  **IKT** - A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka; A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima; D. 1. 3. Učenik uz učiteljevu pomoć oblikuje postojeće uratke i ideje služeći se IKT-om. |