**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | | | |
| NASTAVNI SADRŽAJ: | **Kod liječnika, PIV** | | | | |
| ISHODI: | **PID OŠ A. 2. 1.** **Učenik uspoređuje organiziranost u prirodi i objašnjava važnost organiziranosti u prirodi.**  - istražuje načine brige za zdravlje  **PID OŠ B. 2. 1.** **Učenik objašnjava važnost odgovornoga odnosa čovjeka prema sebi i prirodi.**  - brine se za očuvanje osobnoga zdravlja  **PID OŠ C. 2. 2.** **Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.**  - predlaže načine rješavanja problema  - preuzima odgovornost za svoje ponašanje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KAKO SE ŠIRI ZARAZA**  **Ishod aktivnosti:** istražuje načine brige za zdravlje; brine se za očuvanje osobnoga zdravlja; predlaže načine rješavanja problema; preuzima odgovornost za svoje ponašanje.  **Opis aktivnosti:**  Učiteljica/učitelj pita učenike kada su posljednji puta bili bolesni i kako su se zarazili. Najavljuje da će istražiti vrlo čest način zaraze – rukama, odnosno kako se uzročnici bolesti šire dodirom. Uzročnike bolesti prikazat će šljokicama*.* Svaki će učenik dobiti 2-3 kapi tekućeg sapuna koje će istrljati svojim dlanovima (bez vode). Zatim će im učiteljica/učitelj posuti dlanove sa šljokicama – nekim učenicima u crvenoj boji, nekima u plavoj, nekima u zelenoj… (dobro je imati više boja). Nakon toga učenici će odraditi određene zadatke prema uputama učiteljice/učitelja: rukovati se, odvrnuti čep boce, zavrnuti čep boce, našiljiti olovku i posuditi drugome šiljilo ili olovku… Nakon nekoliko minuta raznih aktivnosti provjerit će izgled ruku (i lica). Učenici opisuju izgled ruku – vidljive su šljokicerazličitih boja. Učenici izvode zaključak da su se na rukama zadržali „uzročnici bolesti“ i prenosili dodirom na druge učenike – prvo na njihove ruke, a zatim i na lice, kod nekih možda i na/u usta.  Učiteljica/učitelj pita učenike kako spriječiti zarazu (redovitim pranjem ruku). Pokusom pokazuje važnost uporabe sapuna: na tanjuriću je voda i posute šljokice na vodi. Kada kapne tekući sapun, šljokice se „razbježe“ (pokus je slikovita prezentacija opisanog pa fizikalne razloge te pojave ne dovodimo u vezu s temom zdravlja).  **2. IGRE DRAMATIZACIJE**  **Ishod aktivnosti:** istražuje načine brige za zdravlje; brine se za očuvanje osobnoga zdravlja; predlaže načine rješavanja problema; preuzima odgovornost za svoje ponašanje.  **Opis aktivnosti:**  Učiteljica/učitelj dijeli učenike u skupine koje će dramatizirati situacije opisane ključnim riječima na listićima:  1. skupina: ČEKAONICA KOD ZUBARA, PREPLAŠENO DIJETE, DIJETE SA ZUBOBOLJOM, NESTRPLJIVO DIJETE  Odglumite pacijente pazeći na pravila ponašanja. Pristojno razgovarajte u čekaonici.  2. skupina: LJEKARNIK, ČEKANJE U REDU, DIJETE S RECEPTOM, DIJETE KUPUJE LIJEK PROTIV KAŠLJA, NESTRPLJIVO DIJETE  Odglumite pacijente pazeći na pravila ponašanja. Pristojno razgovarajte dok čekate red.  3. skupina: LIJEČNIK, MEDICINSKA SESTRA, PACIJENT  Odglumite boravak kod liječnika.  4. skupina: OZLIJEĐENA OSOBA, PROLAZNIK, TELEFON, HITNA POMOĆ  Odglumite poziv Hitnoj pomoći.  Nakon pripreme i uvježbavanja, skupine prezentiraju svoje uratke. Ostali učenici analiziraju njihov rad.  **3. RAD S RADNIM DIJELOM UDŽBENIKA**  **Ishod aktivnosti:** istražuje načine brige za zdravlje; brine se za očuvanje osobnoga zdravlja; predlaže načine rješavanja problema; preuzima odgovornost za svoje ponašanje.  **Opis aktivnosti:**  Učiteljica/učitelj usmjerava učenike na rješavanje zadataka u radnom dijelu udžbenika na stranicama 80 i 81. Nakon završetka rješavanja, provjeravaju točnost.  **NA PLOČI JE:**   |  | | --- | | **VJEŽBAMO**  Vježba: širenje zaraze | | | | | **Modul - NE ŽELIM SE RAZBOLJETI**  Jedinica - KOD LIJEČNIKA  [Objekt - Bolesti](https://hr.izzi.digital/DOS/1109/3616.html#block-82580)  [Objekt - Prehlada je prava gnjavaža](https://hr.izzi.digital/DOS/1109/3616.html#block-82602)  [Objekt - Znaš li i ovo?](https://hr.izzi.digital/DOS/1109/3616.html#block-82599)  [Objekt - Zdravstvene ustanove](https://hr.izzi.digital/DOS/1109/3616.html#block-82586)  [Objekt - Hitna pomoć](https://hr.izzi.digital/DOS/1109/3616.html#block-82603) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  **ZDR** - C. 1. 1. B. Prepoznaje i izbjegava opasnosti kojima je izložen u kućanstvu i okolini; C. 1. 2. Opisuje osnovne korake postupanja pri krvarenju iz nosa, pri padovima i površinskim ozljedama.  **ODR** - C. 1. 2. Identificira primjere dobroga odnosa prema drugim ljudima.  **IKT** - A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka; A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima; D. 1. 3. Učenik uz učiteljevu pomoć oblikuje postojeće uratke i ideje služeći se IKT-om. |