**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | | | |
| NASTAVNI SADRŽAJ: | **U obiteljskoj kući ili stambenoj zgradi, O** | | | | |
| ISHODI: | **PID OŠ A. 2. 3.** **Učenik** **uspoređuje organiziranost različitih zajednica i prostora dajući primjere iz neposrednoga okružja**.  - spoznaje organiziranost zajednice u svome okružju te važnost pravila za njezino djelovanje  **PID OŠ B. 2. 1.** **Učenik objašnjava važnost odgovornoga odnosa čovjeka prema sebi i prirodi.**  - brine se za okružje u kojemu živi i boravi  **PID OŠ C. 2. 2.** **Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.**  - uvažava različitosti (stavovi i mišljenja)  - ispunjava dužnosti i pomaže (u obitelji, razredu, školi, mjestu) | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLAGALICA**  **Ishod aktivnosti**: spoznaje organiziranost zajednice u svome okružju te važnost pravila za njezino djelovanje.  **Opis aktivnosti:**  Učiteljica/učitelj upućuje učenike na rješavanje slagalice (puzzle online) na poveznici: <https://www.jigsawplanet.com/?rc=play&pid=258bf7b2fbca>  Kada riješe zadatak, razgovara s učenicima o fotografiji: Što je prikazano na fotografiji? Po čemu zaključuješ da je to stambena zgrada? Procijeni broj prozora (ima li više/manje od 10/20 prozora). Čemu služi zgrada? Pita učenike gdje oni žive, u obiteljskoj kući ili stambenoj zgradi.  **2. STAMBENA ZGRADA I OBITELJSKA KUĆA**  **Ishod aktivnosti**: spoznaje organiziranost zajednice u svome okružju te važnost pravila za njezino djelovanje; brine se za okružje u kojemu živi i boravi; uvažava različitosti (stavovi i mišljenja); ispunjava dužnosti i pomaže (u obitelji, razredu, školi, mjestu).  **Opis aktivnosti:**  Učiteljica/učitelj upućuje učenike na promatranje ilustracija u udžbeniku na stranicama 28 i 29. Potiče učenike na uspoređivanje stambenih objekata s obzirom na veličinu, prostorije i mogući broj stanara. Učenici imenuju i opisuju objekte i prostorije.  Učiteljica/učitelj zadaje zadatak: jedna skupina učenika navodi i objašnjava prednosti stanovanja u obiteljskoj kući, a druga skupina u stambenoj zgradi.  **3. KUĆNI RED I ADRESA**  **Ishod aktivnosti**: spoznaje organiziranost zajednice u svome okružju te važnost pravila za njezino djelovanje; brine se za okružje u kojemu živi i boravi; uvažava različitosti (stavovi i mišljenja); ispunjava dužnosti i pomaže (u obitelji, razredu, školi, mjestu).  **Opis aktivnosti:**  Učiteljica/učitelj pita učenike tko brine o čistoći u domu, a tko o čistoći u stambenim zgradama te kako učenici pridonose redu i čistoći u kući/zgradi. Potiče učenike da navedu neka pravila kojih se moraju pridržavati u kući/zgradi. Pita učenike zašto su ta pravila važna (da ne smetamo susjedima, da svi imaju mir…). Pita učenike čime su (kojim dokumentom) uređena pravila odgovornog ponašanja u školi (kućni red škole), a čime u stambenim zgradama. Zadaje učenicima domaću zadaću: istražiti Kućni red u zgradama (online ili u samoj zgradi) i zabilježiti neke odredbe Kućnoga reda.  **Opis aktivnosti:**  Komunikacijska situacija: U kojoj ulici (na kojem trgu) živite? Kako vam poštar donosi pismo ili razglednicu? (kućni broj, adresa). Tko od vas zna svoju adresu? Učiteljica/učitelj navodi učenike na zaključivanje kako pronaći kućni broj u nekoj ulici (brojevi su poredani od manjeg prema većem u odnosu na središte mjesta, parni su na jednoj strani ulice – desnoj, a neparni na drugoj strani ulice – lijevoj). S učenicima provodi igru: svi koji stanuju na parnom broju neka se okrenu tijelom udesno; svi koji stanuju na neparnom broju neka se okrenu ulijevo; svi čiji su kućni brojevi veći od 20 neka sjednu; svi čiji su kućni brojevi jednoznamenkasti neka stanu ispred ploče…).  **4. ŠTO SMO NAUČILI**  **Ishod aktivnosti:** spoznaje organiziranost zajednice u svome okružju te važnost pravila za njezino djelovanje; brine se za okružje u kojemu živi i boravi; uvažava različitosti (stavovi i mišljenja); ispunjava dužnosti i pomaže (u obitelji, razredu, školi, mjestu).  **Opis aktivnosti:**  Učiteljica/učitelj postavlja da-ne pitalice (mogućnosti odgovaranja: da-ne kartice koje učenici podižu u zrak; za potvrdan odgovor ustati, za niječan sjesti).  Pitalice:  U stambenoj zgradi živi veći broj stanara. (da)  Svaka obiteljska kuća ima podrum. (ne)  Tavan je prostor ispod kuće/zgrade. (ne)  Zajedničke prostorije u stambenoj zgradi su dizalo, stepenište i podrum. (da)  Bolje je stanovati u stambenoj zgradi. (ne)  Nije dozvoljeno bacati smeće i otpatke kroz prozor. (da)  Glazbu možeš slušati glasno samo po danu. (ne)  Kućni red se određuje radi osiguranja reda, mira i čistoće u stambenoj zgradi. (da)  Pravila Kućnog reda ne vrijede za mlađe od 8 godina. (ne)  IZLAZNA KARTICA: Radni dio udžbenika, stranica 32, zadatak 6.  **NA PLOČI JE:**   |  | | --- | | **GDJE STANUJEMO?**  OBITELJSKA KUĆA STAMBENA ZGRADA | | | | | **Modul - U MOJOJ OBITELJI**  Jedinica – U OBITELJSKOJ KUĆI ILI STAMBENOJ ZGRADI  [Objekt - Slično, a različito](https://hr.izzi.digital/DOS/1109/1691.html#block-87566)  [Objekt - Što je zajedničko?](https://hr.izzi.digital/DOS/1109/1691.html#block-80051)  [Objekt - Kućni red](https://hr.izzi.digital/DOS/1109/1691.html#block-80330)  [Objekt - Kućni brojevi](https://hr.izzi.digital/DOS/1109/1691.html#block-80060) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **MAT OŠ** - E. 2. 2. Određuje je li neki događaj moguć ili nemoguć.  **OŠ LK** - A. 1. 1. učenik prepoznaje umjetnost kao način komunikacije i odgovara na različite poticaje likovnim izražavanjem.  **IKT** - D. 1. 2. Učenik uz učiteljevu pomoć prepoznaje i rješava jednostavne probleme s pomoću IKT-a; A. 1. 4. Učenik prepoznaje utjecaj tehnologije na zdravlje i okoliš.  **GOO** - B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu; C. 1. 3. Promiče kvalitetu života u razredu.  **OSR** - C. 1. 3. Pridonosi skupini.  **ODR** - C. 1. 2. Identificira primjere dobroga odnosa prema drugim ljudima.  **POD** - C. 1. 1. Prepoznaje važnost ljudskog rada i stvaranja dobara za osiguranje sredstava za život pojedinca i dobrobit zajednice. |