**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | | | |
| NASTAVNI SADRŽAJ: | **Kod liječnika** | | | | |
| ISHODI: | **PID OŠ A. 2. 1.** **Učenik uspoređuje organiziranost u prirodi i objašnjava važnost organiziranosti u prirodi.**  - istražuje načine brige za zdravlje  **PID OŠ B. 2. 1.** **Učenik objašnjava važnost odgovornoga odnosa čovjeka prema sebi i prirodi.**  - brine se za očuvanje osobnoga zdravlja  **PID OŠ C. 2. 2.** **Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.**  - predlaže načine rješavanja problema  - preuzima odgovornost za svoje ponašanje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KOD LIJEČNIKA**  **Ishod aktivnosti:** istražuje načine brige za zdravlje; brine se za očuvanje osobnoga zdravlja; predlaže načine rješavanja problema; preuzima odgovornost za svoje ponašanje.  **Opis aktivnosti:**  Učiteljica/učitelj usmjerava učenike na promatranje fotografija u udžbeniku na 78. stranici. Učenici prema fotografijama opisuju svoj boravak u domu zdravlja (čekaonica, ordinacija, laboratorij, ljekarna). Komunikacijska situacija: Tko radi u domu zdravlja? Što radi i čime se koristi u radu? Kako pomaže pacijentima? Kako se trebamo ponašati u zdravstvenoj ustanovi?  **2. ZDRAVSTVENA ISKAZNICA, UPUTNICA, RECEPT**  **Ishod aktivnosti:** istražuje načine brige za zdravlje; brine se za očuvanje osobnoga zdravlja predlaže načine rješavanja problema; preuzima odgovornost za svoje ponašanje.  **Opis aktivnosti:**  Komunikacijskasituacija: Što trebamo ponijeti sa sobom kada idemo k liječniku? (Učenici pokazuju svoje zdravstvene iskaznice, čitaju podatke s njih i govore čemu služi iskaznica.) Što nam liječnik piše kada trebamo vaditi krv ili obaviti neku drugu pretragu? (Učenici promatraju fotografiju uputnice u udžbeniku i čitaju podatke s nje.) Kako se naziva liječnik u školskoj ambulanti? (školski liječnik) Kako se naziva liječnik kod kojeg odlaze odrasli članovi obitelji? (obiteljski liječnik) Znate li kod kojeg liječnika biste mogli obaviti pregled propisan na uputnici u udžbeniku? (otorinolaringolog) Učenici navode pretpostavke što taj liječnik liječi. Znate li još neke liječnike specijaliste? (npr. pedijatar, okulist i sl.) Jeste li bili na pregledu kod specijaliste? Opišite svoje iskustvo. Gdje se takvi pregledi obavljaju? (u bolnicama)  **3. ZDRAVSTVENE USTANOVE**  **Ishod aktivnosti:** istražuje načine brige za zdravlje; brine se za očuvanje osobnoga zdravlja; predlaže načine rješavanja problema; preuzima odgovornost za svoje ponašanje.  **Opis aktivnosti:** Učiteljica/učitelj postavlja pitanja: Jeste li bili u bolnici? U kojoj ste bolnici bili i zbog čega? Učenici opisuju svoja iskustva. Zatim dijeli učenike u skupine: jedna skupina navodi sličnosti između doma zdravlja i bolnice, a druga razlike. Učenici se koriste ilustracijama u udžbeniku na stranici 79. Po završetku aktivnosti učenici prezentiraju uratke.  Učiteljica/učitelj usmjerava učenike na promatranje fotografije u udžbeniku na 79. stranici te usmjerava komunikacijsku situaciju: U kojim situacijama treba pozvati hitnu pomoć? Na koji telefonski broj? (194, 112) Koje podatke treba reći dispečeru? Potom upozorava učenike da se taj broj ne smije zlorabiti i pita ih koje su posljedice zlorabljenja.  **4. PRAVILA U ŠKOLI I KOD KUĆE**  **Ishod aktivnosti:** istražuje načine brige za zdravlje; brine se za očuvanje osobnoga zdravlja; predlaže načine rješavanja problema; preuzima odgovornost za svoje ponašanje.  **Opis aktivnosti:** Učiteljica/učitelj dijeli učenike u skupine:  1. skupina osmišljava pravila o sigurnosti djece kod kuće (mjesto za lijekove – kućna apoteka; konzumiranje lijekova; kako se čuvati kod kuće da ne dođe do ozljeda – ne se naginjati kroz prozor, pažljivo s noževima i škarama, sredstva za čišćenje na sigurnom mjestu, oprez s vrućim predmetima…).  2. skupina osmišljava pravila o sigurnosti djece u učionici i školi (ne trčati, ne se ljuljati na stolcu, u dvorani korištenje sprava samo pod nadzorom učiteljice/učitelja uz poduzete sigurnosne mjere, stepeništem hodati desnom stranom…).  3. skupina osmišljava postupke u učionici i školi u slučaju ozljede (obavijestiti odraslu osobu, smiriti ozlijeđenog...).  Nakon završetka aktivnosti, svaka skupina prezentira svoj uradak.  IZLAZNA KARTICA: Radni dio udžbenika, stranica 80, zadatak 2.  **NA PLOČI JE:**   |  | | --- | | **KOD LIJEČNIKA**  ZDRAVSTVENA ISKAZNICA  UPUTNICA  RECEPT  ZDRAVSTVENE USTANOVE  Dom zdravlja  Bolnica  Ljekarna  Stomatološka ordinacija  Hitna pomoć  ZDRAVSTVENI DJELATNICI  Liječnik  Medicinska sestra  Stomatolog  Ljekarnik  U zdravstvenoj ustanovi ponašamo se pristojno i poštujemo pravila. | | | | | **Modul - NE ŽELIM SE RAZBOLJETI**  Jedinica - KOD LIJEČNIKA  [Objekt - Bolesti](https://hr.izzi.digital/DOS/1109/3616.html#block-82580)  [Objekt - Prehlada je prava gnjavaža](https://hr.izzi.digital/DOS/1109/3616.html#block-82602)  [Objekt - Znaš li i ovo?](https://hr.izzi.digital/DOS/1109/3616.html#block-82599)  [Objekt - Zdravstvene ustanove](https://hr.izzi.digital/DOS/1109/3616.html#block-82586)  [Objekt - Hitna pomoć](https://hr.izzi.digital/DOS/1109/3616.html#block-82603) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  **ZDR** - C. 1. 1. B. Prepoznaje i izbjegava opasnosti kojima je izložen u kućanstvu i okolini; C. 1. 2. Opisuje osnovne korake postupanja pri krvarenju iz nosa, pri padovima i površinskim ozljedama;  C. 1. 3. Objašnjava kada ima pravo i obvezu izostati iz škole radi liječenja.  **ODR** - C. 1. 2. Identificira primjere dobroga odnosa prema drugim ljudima.  **IKT** - A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka; A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima; D. 1. 3. Učenik uz učiteljevu pomoć oblikuje postojeće uratke i ideje služeći se IKT-om. |