**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | | | |
| NASTAVNI SADRŽAJ: | **Moje mjesto, O** | | | | |
| ISHODI: | **PID OŠ A. 2. 3.** **Učenik uspoređuje organiziranost različitih zajednica i prostora dajući primjere iz neposrednoga okružja.**  - opisuje što čini mjesto u kojemu živi te gdje se što nalazi i kako je organizirano  - razlikuje prirodne oblike u neposrednome okružju  - opisuje važnost organizacije prometa u svome okružju  - spoznaje organiziranost zajednice u svome okružju te važnost pravila za njezino djelovanje  **PID OŠ B. 2. 1**. **Učenik objašnjava važnost odgovornoga odnosa čovjeka prema sebi i prirodi.**  - brine se za okružje u kojemu živi i boravi  **PID OŠ B. 2. 4.** **Učenik se snalazi u prostoru, izrađuje, analizira i provjerava skicu kretanja.**  - snalazi se u neposrednome okružju prema objektima i dijelovima prirode  - opisuje objekte i dijelove prirode prema kojima se snalazi u prostoru  **PID OŠ C. 2. 1.** **Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.**  - razvija spoznaju o sebi u odnosu na druge i objašnjava ulogu pojedinca i zajednice na osobni razvoj  - promišlja o utjecaju zajednice na pojedinca i obratno  - opisuje i postavlja pitanja povezana s povijesnom, kulturnom i prirodnom baštinom svoga mjesta  - navodi primjere i objašnjava načine zaštite i očuvanja prirodne, kulturne i povijesne baštine | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. STIGLA JE POŠTA**  **Ishod aktivnosti:** opisuje što čini mjesto u kojemu živi te gdje se što nalazi i kako je organizirano; razlikuje prirodne oblike u neposrednome okružju; razvija spoznaju o sebi u odnosu na druge i objašnjava ulogu pojedinca i zajednice na osobni razvoj; opisuje i postavlja pitanja povezana s povijesnom, kulturnom i prirodnom baštinom svoga mjesta; snalazi se u neposrednome okružju prema objektima i dijelovima prirode; opisuje objekte i dijelove prirode prema kojima se snalazi u prostoru.  **Opis aktivnosti:**  Učiteljica/učitelj dijeli učenike u skupine. Svakoj skupini donosi omotnice (pisma) adresirane na učenike toga razreda, ali ni na jednoj omotnici adresa nije potpuna (npr. na jednoj nedostaje kućni broj, na drugoj ime ulice, na trećoj naziv mjesta itd.). Svaka skupina analizira podatke i zaključuje što nedostaje. Učiteljica/učitelj potiče komunikacijsku situaciju s učenicima o snalaženju u mjestu prema kućnim brojevima. Učenici navode svoje adrese, nabrajaju poznata imena ulica i trgova u svojemu mjestu, povezuju s objektima i ustanovama (koje su vidjeli na izvanučioničkoj nastavi ili su im otprije poznata). Zapisuju svoje ime i adresu u bilježnice, a zatim i naziv i adresu škole.  **2. ŠTO SE NALAZI U MOJEMU MJESTU?**  **Ishod aktivnosti:** opisuje što čini mjesto u kojemu živi te gdje se što nalazi i kako je organizirano; razlikuje prirodne oblike u neposrednome okružju; opisuje i postavlja pitanja povezana s povijesnom, kulturnom i prirodnom baštinom svoga mjesta; opisuje važnost organizacije prometa u svome okružju; snalazi se u neposrednome okružju prema objektima i dijelovima prirode; opisuje objekte i dijelove prirode prema kojima se snalazi u prostoru; navodi primjere i objašnjava načine zaštite i očuvanja prirodne, kulturne i povijesne baštine.  **Opis aktivnosti:**  Učiteljica/učitelj upućuje učenike na promatranje fotografija u udžbeniku na 34. i 35. stranici (u gornjoj polovini). Učenici čitaju pitanja i odgovaraju na njih. Zatim potiče učenike na opisivanje načina dolaska do određene ustanove (kojim prometnicama i prometnim sredstvima). Izvode zaključak koje ustanove i objekti postoje u njihovom mjestu i koja im je namjena.  **3. ZADATAK IZ PISMA**  **Ishod aktivnosti:** opisuje što čini mjesto u kojemu živi te gdje se što nalazi i kako je organizirano; razlikuje prirodne oblike u neposrednome okružju; opisuje i postavlja pitanja povezana s povijesnom, kulturnom i prirodnom baštinom svoga mjesta; snalazi se u neposrednome okružju prema objektima i dijelovima prirode; opisuje objekte i dijelove prirode prema kojima se snalazi u prostoru; navodi primjere i objašnjava načine zaštite i očuvanja prirodne, kulturne i povijesne baštine.  **Opis aktivnosti:**  Učiteljica/učitelj upućuje učenike na promatranje lente *Kako raste moj grad?* pri dnu stranica udžbenika. Učenici opisuju fotografije i uočavaju rast stambenih objekata i stanovnika u nekom mjestu tijekom duljeg vremenskog razdoblja.  Zatim učiteljica/učitelj upućuje učenike da otvore pismo iz prve aktivnosti, pažljivo pročitaju zadatak i riješe ga. (npr. prva skupina treba nabrojiti ustanove u svojem mjestu, druga skupina nabraja pravila ponašanja u ustanovama, treća skupina nabraja ulice i trgove, četvrta prirodne ljepote, peta skupina što nedostaje tvojemu mjestu). Nakon završetka aktivnosti svaka skupina izvješćuje ostale učenike o svojem uratku.  **4. RAZGLEDNICE MOJEGA MJESTA**  **Ishod aktivnosti:** opisuje što čini mjesto u kojemu živi te gdje se što nalazi i kako je organizirano; razlikuje prirodne oblike u neposrednome okružju; razvija spoznaju o sebi u odnosu na druge i objašnjava ulogu pojedinca i zajednice na osobni razvoj; promišlja o utjecaju zajednice na pojedinca i obratno; snalazi se u neposrednome okružju prema objektima i dijelovima prirode; opisuje objekte i dijelove prirode prema kojima se snalazi u prostoru.  **Opis aktivnosti:**  Učiteljica/učitelj daje upute za rad: svaki će učenik izraditi razglednicu s motivima mjesta. Adresirat će je na učenika iz razreda (učenici mogu izvlačiti adrese drugih učenika, tako da svatko dobije razglednicu) i napisat će kratak tekst po svojem izboru. S roditeljima će kupiti poštansku marku i poslati poštom.  IZLAZNA KARTICA: radni dio udžbenika, 6. zadatak, 38. stranica  **NA PLOČI JE:**   |  | | --- | | **MOJE MJESTO**  Ime i prezime  Adresa  Naziv i adresa škole  Ustanove i znamenitosti | | | | | **Modul: U MOJEMU ZAVIČAJU**  Jedinica: MOJE MJESTO  [OBJEKT: Selo ili grad?](https://hr.izzi.digital/DOS/1109/3621.html#block-192160)  [OBJEKT: Velika i mala naselja](https://hr.izzi.digital/DOS/1109/3621.html#block-192329)  [OBJEKT: Za znatiželjne](https://hr.izzi.digital/DOS/1109/3621.html#block-192320) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  **OŠ LK** - A. 2. 1. Učenik likovnim i vizualnim izražavanjem interpretira različite sadržaje.  **GOO** - C. 1. 1. Sudjeluje u zajedničkom radu u razredu.  **ODR** - A. 1. 2. Opisuje raznolikost u prirodi i razlike među ljudima.  **UKU** - A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; A. 1. 3. Učenik spontano i kreativno oblikuje i izražava svoje misli i osjećaje pri učenju i rješavanju problema; B. 1. 1. Na poticaj i uz pomoć učitelja učenik određuje cilj učenja i odabire pristup učenju; B. 1. 2. Na poticaj i uz pomoć učitelja prati svoje učenje; B. 1. 4. Na poticaj i uz pomoć učitelja procjenjuje je li uspješno riješio zadatak ili naučio.  **IKT** - A. 1. 3. Učenik primjenjuje pravila za odgovorno i sigurno služenje programima i uređajima. |