**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | | | |
| NASTAVNI SADRŽAJ: | **O zdravlju se brinem, O** | | | | |
| ISHODI: | **PID OŠ A. 2. 1.** **Učenik uspoređuje organiziranost u prirodi i objašnjava važnost organiziranosti u prirodi.**  - istražuje načine brige za zdravlje  **PID OŠ A. 2. 3**. **Učenik uspoređuje organiziranost različitih zajednica i prostora dajući primjere iz neposrednoga okružja.**  - spoznaje organiziranost zajednice u svome okružju te važnost pravila za njezino djelovanje  **PID OŠ B. 2. 1.** **Učenik objašnjava važnost odgovornoga odnosa čovjeka prema sebi i prirodi.**  - brine se za očuvanje osobnoga zdravlja  **PID OŠ C. 2. 2.** **Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.**  - predlaže načine rješavanja problema  - preuzima odgovornost za svoje ponašanje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. BOLEST**  **Ishod aktivnosti:** istražuje načine brige za zdravlje; brine se za očuvanje osobnoga zdravlja. Predlaže načine rješavanja problema; preuzima odgovornost za svoje ponašanje.  **Opis aktivnosti:**  Učiteljica/učitelj učenicima ispriča kratku priču: *Nina se razboljela. Jučer je počela kašljati, malo šmrca, a jutros je dobila i temperaturu. Boli je glava i osjeća se umorno.*  Učiteljica/učitelj inicira komunikacijsku situaciju: Što biste predložili Nini? Kako treba riješiti svoj problem? (Otići k liječniku.) U kojim situacijama idemo k liječniku? (Kada smo bolesni, na redovne preglede i na kontrole nakon bolesti.) Opišite situacije u kojima ste trebali liječničku pomoć, kada ste bili bolesni ili ozlijeđeni. Koje ste bolesti do sada preboljeli?  **2. U ČEKAONICI**  **Ishod aktivnosti:** istražuje načine brige za zdravlje; spoznaje organiziranost zajednice u svome okružju te važnost pravila za njezino djelovanje; brine se za očuvanje osobnoga zdravlja; predlaže načine rješavanja problema; preuzima odgovornost za svoje ponašanje.  **Opis aktivnosti:**  Učiteljica/učitelj usmjerava učenike na rad s udžbenikom na stranici 64. Učenici promatraju ilustraciju, opisuju je i uspoređuju sa svojim boravkom u zdravstvenoj ustanovi – u čekaonici. Navode zdravstvene djelatnike (liječnik, medicinska sestra), prostorije unutar zdravstvene ustanove (opća praksa, stomatološka ordinacija, laboratorij, toalet, čekaonice, hodnici… prema iskustvu), medicinski pribor kojim se liječnici koriste.  Učiteljica/učitelj zadaje zadatke: 1. skupina osmišljava kako se djeca osjećaju dok čekaju u čekaonici i kojim riječima bi ih utješili i savjetovali (npr. djevojčicu je strah – rekli bismo joj da se ne boji jer će joj liječnik pomoći da ozdravi); 2. skupina osmišljava pravila ponašanja u čekaonici (npr. kada kišemo, usta štitimo maramicom…). Nakon završetka rada u grupama, učenici prezentiraju uratke uz osvrt drugih učenika na rad skupina.  **3. KOD LIJEČNIKA**  **Ishod aktivnosti:** istražuje načine brige za zdravlje; spoznaje organiziranost zajednice u svome okružju te važnost pravila za njezino djelovanje; brine se za očuvanje osobnoga zdravlja; predlaže načine rješavanja problema; preuzima odgovornost za svoje ponašanje.  **Opis aktivnosti:**  Učiteljica/učitelj upućuje učenike na rad s udžbenikom na stranici 65. Promatraju i opisuju ilustraciju te povezuju s vlastitim iskustvom. Čitaju pitanja ispod ilustracije i usmeno odgovaraju na njih.  **4. ŠTO SMO SAZNALI**  **Ishod aktivnosti:** istražuje načine brige za zdravlje; spoznaje organiziranost zajednice u svome okružju te važnost pravila za njezino djelovanje; brine se za očuvanje osobnoga zdravlja; predlaže načine rješavanja problema; preuzima odgovornost za svoje ponašanje.  **Opis aktivnosti:**  Učiteljica/učitelj usmjerava učenike na radni dio udžbenika na stranicama 66 i 67. Učenici čitaju zadatke i odgovaraju na njih. Zatim bojaju zadano.  **NA PLOČI JE:**   |  | | --- | | **BRINEMO O ZDRAVLJU**  BOLEST  U ČEKAONICI  KOD LIJEČNIKA | | | | | **Modul - NE ŽELIM SE RAZBOLJETI**  Jedinica - NE ŽELIM SE RAZBOLJETI  [Objekt - Čuvam svoje zdravlje](https://hr.izzi.digital/DOS/1109/1694.html#block-82401)  [Objekt - Što je prihvatljivo?](https://hr.izzi.digital/DOS/1109/1694.html#block-82387)  [Objekt - Kod liječnika](https://hr.izzi.digital/DOS/1109/1694.html#block-82359)  [Objekt - Izreke o zdravlju](https://hr.izzi.digital/DOS/1109/1694.html#block-82360) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  **OŠ TZK** - A. 2. 1. Izvodi prirodne načine gibanja i mijenja položaj tijela u prostoru; D. 2. 1. Prepoznaje i primjenjuje postupke za održavanje higijene pri tjelesnoj aktivnosti te se brine o opremi za tjelesno vježbanje.  **IKT** - A. 1. 3. Učenik primjenjuje pravila za odgovorno i sigurno služenje programima i uređajima.  **ZDR** - B. 1. 1. A. Razlikuje primjereno od neprimjerenoga ponašanja; B. 1. 2. C. Prepoznaje i uvažava različitosti.  **GOO** - C. 1. 3. Promiče kvalitetu života u razredu.  **ODR** - A. 1. 3. Uočava povezanost između prirode i zdravoga života. |