**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | | | |
| NASTAVNI SADRŽAJ: | **Obitelj, rodbina i svojta, PIV** | | | | |
| ISHODI: | **PID OŠ A. 2. 3.** **Učenik uspoređuje organiziranost različitih zajednica i prostora dajući primjere iz neposrednoga okružja.**  - navodi članove uže i šire obitelji te prikazuje organiziranost obiteljske zajednice  **PID OŠ B. 2. 3.** **Učenik uspoređuje, predviđa promjene i odnose te prikazuje promjene u vremenu.**  - uspoređuje nedavnu prošlost i sadašnjost i predviđa buduće događaje te promjene i odnose u budućnosti  **PID OŠ C. 2. 1.** **Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.**  - promišlja o utjecaju zajednice na pojedinca i obratno  **PID OŠ C. 2. 2.** **Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.**  - ispunjava dužnosti i pomaže (u obitelji, razredu, školi, mjestu) | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OBITELJ – RAZVRSTAJ ČLANOVE**  **Ishod aktivnosti**: navodi članove uže i šire obitelji te prikazuje organiziranost obiteljske zajednice.  **Opis aktivnosti:**  Učiteljica/učitelj dijeli učenicima kartice s nazivima članova obitelji (svi nazivi). Učenici po skupinama trebaju izdvojiti:  1. skupina – uža obitelj  2. skupina – šira obitelj  3. skupina – rodbina  4. skupina – svojta.  Nakon izvršenog zadatka učenici objašnjavaju kako su riješili zadatak i koje su članove obitelji izdvojili.  **2. FOTOGRAFIJE: NAŠE OBITELJI**  **Ishod aktivnosti**: navodi članove uže i šire obitelji te prikazuje organiziranost obiteljske zajednice; promišlja o utjecaju zajednice na pojedinca i obratno; ispunjava dužnosti i pomaže (u obitelji, razredu, školi, mjestu).  **Opis aktivnosti:**  Učiteljica/učitelj pita učenike u kojim se prigodama okupljaju članovi šire obitelji (vjenčanja, blagdani, obljetnice, rođendani i sl.). Učenici pokazuju fotografije članova svojih obitelji i predstavljaju ih drugim učenicima u skupini, opisuju prigode u kojima su fotografije nastale. Zatim učenici unutar skupine navode što su saznali o prijateljevim obiteljima. Uspoređuju broj članova obitelji, tko ima strica/tetu/bratića…, navode kako brinu jedni o drugima i pomažu si.  **3. ŠTO SMO NAUČILI O OBITELJI**  **Ishod aktivnosti**: navodi članove uže i šire obitelji te prikazuje organiziranost obiteljske zajednice; promišlja o utjecaju zajednice na pojedinca i obratno; ispunjava dužnosti i pomaže (u obitelji, razredu, školi, mjestu); uspoređuje nedavnu prošlost i sadašnjost i predviđa buduće događaje te promjene i odnose u budućnosti.  **Opis aktivnosti:**  Učiteljica/učitelj upućuje učenike na promatranje obiteljskoga stabla u udžbeniku na 23. stranici. Podsjeća učenike na čitanje podataka iz grafičkog prikaza – obiteljskog stabla. Učenici imenuju članove obitelji, objašnjavaju tko pripada rodbini, a tko svojti, tko su predci, a tko potomci. Zatim ispunjavaju obiteljsko stablo u radnome dijelu udžbenika – 4. zadatak, stranica 25.  Učenici samostalno rješavaju preostale zadatke u radnome dijelu udžbenika (stranice 24 – 27) uz provjeru točnosti rješenja.  **NA PLOČI JE:**   |  | | --- | | **OBITELJ, RODBINA I SVOJTA**  (fotografije, kartice) | | | | | **Modul - U MOJOJ OBITELJI**  Jedinica – RODBINA I SVOJTA  [Objekt - Rodbina i svojta](https://hr.izzi.digital/DOS/1109/1690.html#block-80041)  [Objekt - Tko je kome što?](https://hr.izzi.digital/DOS/1109/1690.html#block-80038)  [Objekt - Tko pripada rodbini?](https://hr.izzi.digital/DOS/1109/1690.html#block-80039) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  **MAT OŠ** - A. 2. 1. Služi se prirodnim brojevima do 100 u opisivanju i prikazivanju količine i redoslijeda.  **IKT** - D. 1. 2. Učenik uz učiteljevu pomoć prepoznaje i rješava jednostavne probleme s pomoću IKT-a.  **GOO** - B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici.  **OSR** - C. 1. 3. Pridonosi skupini. |