**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO; ISTRAŽIVAČKI PRISTUP | | | | |
| NASTAVNI SADRŽAJ: | **Od otpada do novog proizvoda – sistematizacija i istraživanje** | | | | |
| ISHODI: | **PID OŠ A. 2. 1**. **Učenik uspoređuje organiziranost u prirodi i objašnjava važnost organiziranosti.**  - objašnjava važnost organiziranja/razvrstavanja otpadnih tvari u okolišu, razlikuje otpad i smeće te razvrstava otpad  **PID OŠ B. 2. 1**. **Učenik objašnjava važnost odgovornoga odnosa čovjeka prema sebi i prirodi.**  - brine se za okružje u kojemu živi i boravi  - razdvaja otpad i smeće, razvrstava otpad  **PID OŠ C. 2. 2.** **Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.**  - preuzima odgovornost za svoje ponašanje  **PID OŠ C. 2. 3.** **Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.**  - povezuje djelatnosti ljudi s okolišem  - opisuje ulogu i utjecaj zajednice i okoliša na djelatnost ljudi u neposrednoj okolini  **PID OŠ A. B. C. D. 2. 1.** **Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okruženju i koristi se različitim izvorima informacija.**  - opaža i opisuje svijet oko sebe služeći se svojim osjetilima i mjerenjima  - prepoznaje uzročno-posljedične veze u neposrednome okružju  - objašnjava uočeno, iskustveno doživljeno ili istraženo  - raspravlja, uspoređuje i prikazuje na različite načine rezultate – crtežom, slikom (piktogramima), grafom i sl.  - donosi jednostavne zaključke | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OD OTPADA DO NOVOG PROIZVODA**  **Ishod aktivnosti:** objašnjava važnost organiziranja/razvrstavanja otpadnih tvari u okolišu, razlikuje otpad i smeće te razvrstava otpad; brine se za okružje u kojemu živi i boravi; razdvaja otpad i smeće, razvrstava otpad; povezuje djelatnosti ljudi s okolišem; opisuje ulogu i utjecaj zajednice i okoliša na djelatnost ljudi u neposrednoj okolini.  **Opis aktivnosti:**  Učiteljica/učitelj usmjerava učenike na promatranje fotografija u gornjem dijelu udžbenika na 68. i 69. stranici. Učenici opisuju fotografije i povezuju niz radnji kojima nastaje novi proizvod, imenuju zanimanja ljudi koji sudjeluju u etapama proizvodnje. Zatim opisuju nove primjere. Zaključuju što je recikliranje.  **2. IZRAĐUJEMO NOVE PROIZVODE**  **Ishod aktivnosti:** preuzima odgovornost za svoje ponašanje; povezuje djelatnosti ljudi s okolišem; opisuje ulogu i utjecaj zajednice i okoliša na djelatnost ljudi u neposrednoj okolini.  **Opis aktivnosti:**  **Za ovu aktivnost učenici su trebali donijeti što veći broj kućnog otpada.** Učiteljica/učitelj dijeli učenike u tri skupine i daje upute za rad prema zadatku u udžbeniku na 68. stranici. Prva će skupina izraditi jednostavne sportske rekvizite, druga skupina društvene igre, a treća udaraljke i zvečke za sviranje. Pri tom učenici trebaju na ploči bilježiti što koriste od materijala i količinu (npr. pet čepova, komad užeta, tri limenke itd.):  Nacrtati za svaku vrstu otpada ovakav stupac, a učenici će upisivati utrošeni materijal u odgovarajuće stupce. Nastat će grafikoni prema kojima  će se po završetku aktivnosti analizirati koju vrstu materijala/otpada su najviše koristili, a koju najmanje.   |  | | --- | |  | |  | |  | |  | |  | |  | |  | |  | |  |   PLASTIKA  **3. ZAŠTITA PRIRODNE BAŠTINE**  **Ishod aktivnosti:**. spoznaje organiziranost zajednice u svome okružju te važnost pravila za njezino djelovanje; preuzima odgovornost za svoje ponašanje; povezuje djelatnosti ljudi s okolišem; opisuje ulogu i utjecaj zajednice i okoliša na djelatnost ljudi u neposrednoj okolini; opaža i opisuje svijet oko sebe služeći se svojim osjetilima i mjerenjima; prepoznaje uzročno-posljedične veze u neposrednome okružju; objašnjava uočeno, iskustveno doživljeno ili istraženo; raspravlja, uspoređuje i prikazuje na različite načine rezultate – crtežom, slikom (piktogramima), grafom i sl.; donosi jednostavne zaključke.  **Opis aktivnosti:**  Učiteljica/učitelj upućuje učenike na posljednji zadatak u udžbeniku na 69. stranici. Učenici samostalno u skupinama izvode zadatak, izrađuju tablicu za bilježenje podataka i određuju dinamiku praćenja. Nakon 14 dana upisat će na temelju praćenja svoj zaključak. | | | |  | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  **OŠ LK** - A. 2. 1. Učenik likovnim i vizualnim izražavanjem interpretira različite sadržaje.  **GOO** - C. 1. 1. Sudjeluje u zajedničkom radu u razredu.  **ODR** - A. 1. 2. Opisuje raznolikost u prirodi i razlike među ljudima; A. 1. 3. Uočava povezanost između prirode i zdravoga života; B. 1. 1. Prepoznaje važnost dobronamjernoga djelovanja prema ljudima i prirodi; C. 1. 1. Identificira primjere dobroga odnosa prema prirodi.  **ZDR** - A. 1. 3. Opisuje načine održavanja i primjenu osobne higijene i higijene okoline.  **IKT** - A. 1. 3. Učenik primjenjuje pravila za odgovorno i sigurno služenje programima i uređajima. |