**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | PRIRODA I DRUŠTVO | | | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | | | |
| NASTAVNI SADRŽAJ: | Putujemo – sistematizacija i istraživanje | | | | |
| ISHODI: | **PID OŠ A. 2. 3.** **Učenik uspoređuje organiziranost različitih zajednica i prostora dajući primjere iz neposrednoga okružja.**  - opisuje što čini mjesto u kojemu živi te gdje se što nalazi i kako je organizirano  - opisuje važnost organizacije prometa u svome okružju  - spoznaje organiziranost zajednice u svome okružju te važnost pravila za njezino djelovanje  **PID OŠ B. 2. 1**. **Učenik objašnjava važnost odgovornoga odnosa čovjeka prema sebi i prirodi.**  - brine se za okružje u kojemu živi i boravi  **PID OŠ C. 2. 2.** **Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.**  - preuzima odgovornost za svoje ponašanje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRA: OTKRIJ KOJI SAM ZNAK**  **Ishod aktivnosti:** opisuje važnost organizacije prometa u svome okružju; spoznaje organiziranost zajednice u svome okružju te važnost pravila za njezino djelovanje.  **Opis aktivnosti:**  Učiteljica/učitelj objašnjava igru: jedan učenik izabere jedan prometni znak, a ostali učenici postavljaju pitanja na koja izabrani učenik odgovara isključivo s DA ili NE (npr. je li taj znak upozorenja, je li na njemu nacrtan čovjek, prikazuje li neko vozilo…). Igru ponavljamo s nekoliko učenika.  **2. PRIČAMO PRIČU O PROMETU**  **Ishod aktivnosti:** opisuje važnost organizacije prometa u svome okružju; spoznaje organiziranost zajednice u svome okružju te važnost pravila za njezino djelovanje; opisuje što čini mjesto u kojemu živi te gdje se što nalazi i kako je organizirano; preuzima odgovornost za svoje ponašanje.  **Opis aktivnosti:** Učiteljica/učitelj najavljuje zadatak: učenici u parovima dobivaju jednu fotografiju iz udžbenika na stranicama 92. i 93. koju trebaju zajedno opisati i reći što veći broj podataka. Vrijeme pripreme za svaki par je 10 minuta. Nakon toga vremena, učenici prezentiraju svoj uradak, a broj informacija se bilježi na ploči za svaki par. Svaka netočna informacija (ako je bude) donosi jedan kazneni bod. Po završetku, učenici analiziraju prezentiranje drugih parova, pohvaljuju uspješno i ukazuju koji dijelovi nisu potpuni ili jasni.  **3. REKLAMA**  **Ishod aktivnosti:** opisuje što čini mjesto u kojemu živi te gdje se što nalazi i kako je organizirano; spoznaje organiziranost zajednice u svome okružju te važnost pravila za njezino djelovanje; preuzima odgovornost za svoje ponašanje; opisuje važnost organizacije prometa u svome okružju.  **Opis aktivnosti:**  Učiteljica/učitelj pita kojim bi prijevoznim sredstvom učenici najradije putovali. Formira skupine učenika, a svaka skupina treba osmisliti reklamu za određeno prometno sredstvo. Reklame se mogu i snimiti tijekom izvedbe te ponovo preslušati. Učenici glasuju za najuspješniju reklamu. | | | |  | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  **MAT OŠ** - C. 2. 2. Povezuje poznate geometrijske objekte.  **ODR** - A. 1. 1. Prepoznaje svoje mjesto i povezanost s drugima u zajednici; A. 1. 2. Opisuje raznolikost u prirodi i razlike među ljudima; B. 1. 1. Prepoznaje važnost dobronamjernoga djelovanja prema ljudima i prirodi.  **UKU** - A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja. |