**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | PRIRODA I DRUŠTVO | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| NASTAVNI SADRŽAJ: | **U mojemu zavičaju, O** | | |
| ISHODI: | **PID OŠ A. 2. 1.** **Učenik uspoređuje organiziranost u prirodi i objašnjava važnost organiziranosti.**  - razvrstava biljke i životinje iz svoga okoliša u skupine prema kriteriju koji ih povezuje i objašnjava sličnosti i razlike (pripada/ne pripada skupini po nekome kriteriju, prema obliku lista, boji cvijeta, jestivo-nejestivo, voće i povrće, žitarice, prepoznaje različite načine kretanja u prirodi i sl.)  **PID OŠ A. 2. 3.** **Učenik uspoređuje organiziranost različitih zajednica i prostora dajući primjere iz neposrednoga okružja.**  - opisuje što čini mjesto u kojemu živi te gdje se što nalazi i kako je organizirano  - razlikuje prirodne oblike u neposrednome okružju  **PID OŠ B. 2. 1**. **Učenik objašnjava važnost odgovornoga odnosa čovjeka prema sebi i prirodi.**  - brine se za okružje u kojemu živi i boravi  **PID OŠ C. 2. 1.** **Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.**  - razvija spoznaju o sebi u odnosu na druge i objašnjava ulogu pojedinca i zajednice na osobni razvoj  - opisuje i postavlja pitanja povezana s povijesnom, kulturnom i prirodnom baštinom svoga mjesta | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VLAKOM PREMA ZAVIČAJU**  **Ishod aktivnosti:** opisuje što čini mjesto u kojemu živi te gdje se što nalazi i kako je organizirano; razlikuje prirodne oblike u neposrednome okružju; razvija spoznaju o sebi u odnosu na druge i objašnjava ulogu pojedinca i zajednice na osobni razvoj; opisuje i postavlja pitanja povezana s povijesnom, kulturnom i prirodnom baštinom svoga mjesta.  **Opis aktivnosti:**  Učiteljica/učitelj najavljuje slušanje pjesme *Juri, juri vlak* (može se pronaći na YouTube-u) sa zadatkom pamćenja kuda je vlak prolazio. Nakon slušanja učenici navode mjesta koja se spominju u skladbi (planine, brda, ravnice slavonske, Gorski kotar, otoci…). Komunikacijska situacija o različitim dijelovima domovine koje su učenici posjetili. Postavlja pitanje: Ako se vlak iz pjesme trebao zaustaviti u kraju u kojem ste rođeni, živite i pohađate školu, gdje bi se zaustavio u pjesmi? Ponovno reproducira skladbu, a učenici trebaju glasno viknuti STOP! Kada začuju riječi koje opisuju njihov zavičaj. Zatim navode što čini njihov zavičaj (oluja ideja) i zapisuju na ploči. Čitaju navedeno s ploče i zaključuju da sve to čini njihov zavičaj.  **2. ZEMLJINI OBLICI**  **Ishod aktivnosti:** opisuje što čini mjesto u kojemu živi te gdje se što nalazi i kako je organizirano; razlikuje prirodne oblike u neposrednome okružju; opisuje i postavlja pitanja povezana s povijesnom, kulturnom i prirodnom baštinom svoga mjesta.  **Opis aktivnosti:**  Učiteljica/učitelj upućuje učenike na promatranje fotografija u udžbeniku na 26. i 27. stranici. Učenici opisuju fotografije i uočavaju karakteristike pojedinih Zemljinih oblika. Izvode zaključak koji oblik predstavlja njihov zavičaj. Učiteljica/učitelj dijeli učenike u tri skupine. Svaka skupina dobiva zadatak usporediti i napisati što je zajedničko, a po čemu se razlikuje njihov zavičaj i zavičaj nekog drugog Zemljinog oblika (npr. 1. skupina: planine i ravnice; 2. skupina: planine i primorje; 3. skupina: planine i brežuljci). Po završetku izvješćuju ostale učenike o svojem uratku.  **3. OSOBITOSTI ZAVIČAJA**  **Ishod aktivnosti:** razvrstava biljke i životinje iz svoga okoliša u skupine prema kriteriju koji ih povezuje i objašnjava sličnosti i razlike (pripada/ne pripada skupini po nekome kriteriju, prema obliku lista, boji cvijeta, jestivo-nejestivo, voće i povrće, žitarice, prepoznaje različite načine kretanja u prirodi i sl.); opisuje što čini mjesto u kojemu živi te gdje se što nalazi i kako je organizirano; razlikuje prirodne oblike u neposrednome okružju; opisuje i postavlja pitanja povezana s povijesnom, kulturnom i prirodnom baštinom svoga mjesta.  **Opis aktivnosti:**  Učiteljica/učitelj upućuje učenike na promišljanje o tome što je specifično, prepoznatljivo, karakteristično za njihov zavičaj. Učenici iznose osobitosti te popunjavaju tablicu u 2. zadatku na 28. stranici udžbenika. Koristeći se popunjenom tablicom, zaključuju koje su osobitosti njihovoga zavičaja. Učiteljica/učitelj dijeli učenike u tri skupine, a na ploču/pano postavlja fotografije životinja. Prva skupina treba izdvojiti domaće životinje i riješiti 4. zadatak, druga divlje životinje i riješiti 3. zadatak, a treća kućne ljubimce. Po završetku svaka skupina prezentira svoj uradak, a ostali učenici rješavaju njihov zadatak u udžbeniku.  IZLAZNA KARTICA: radni dio udžbenika, 1. zadatak, 28. stranica  **NA PLOČI JE:**   |  | | --- | | **U MOJEM ZAVIČAJU**  Zemljini oblici:   * NIZINE * BREŽULJCI * PLANINE   --------------------------------------   * PRIMORJE | | **Modul: U MOJEMU ZAVIČAJU**  Jedinica: U MOJEMU ZAVIČAJU  [OBJEKT: Veličanstvena Zemlja](https://hr.izzi.digital/DOS/1109/3619.html#block-162276)  [OBJEKT: Zavičaji moje zemlje](https://hr.izzi.digital/DOS/1109/3619.html#block-161065)  [OBJEKT: Zemljini oblici](https://hr.izzi.digital/DOS/1109/3619.html#block-161070)  [OBJEKT: Provjeri svoje znanje](https://hr.izzi.digital/DOS/1109/3619.html#block-161662) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  **OŠ LK** - A. 2. 1. Učenik likovnim i vizualnim izražavanjem interpretira različite sadržaje.  **ODR** - A. 1. 2. Opisuje raznolikost u prirodi i razlike među ljudima.  **UKU** - A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; A. 1. 3. Učenik spontano i kreativno oblikuje i izražava svoje misli i osjećaje pri učenju i rješavanju problema; B. 1. 1. Na poticaj i uz pomoć učitelja učenik određuje cilj učenja i odabire pristup učenju; B. 1. 2. Na poticaj i uz pomoć učitelja prati svoje učenje; B. 1. 4. Na poticaj i uz pomoć učitelja procjenjuje je li uspješno riješio zadatak ili naučio.  **IKT** - A. 1. 3. Učenik primjenjuje pravila za odgovorno i sigurno služenje programima i uređajima. |