**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | PRIRODA I DRUŠTVO | | |
| DOMENA: | ORGANIZIRANOST SVIJETA OKO NAS; PROMJENE I ODNOSI; ISTRAŽIVAČKI PRISTUP | | |
| NASTAVNI SADRŽAJ: | **Četiri doba godine, O** | | |
| ISHODI: | **PID OŠ A. 2. 1. Učenik uspoređuje organiziranost u prirodi i objašnjava važnost organiziranosti u prirodi.**  - razvrstava biljke i životinje iz svoga okoliša u skupine prema kriteriju koji ih povezuje i objašnjava sličnosti i razlike (pripada/ne pripada skupini po nekome kriteriju, prema obliku lista, boji cvijeta, jestivo-nejestivo, voće i povrće, žitarice, prepoznaje različite načine kretanja u prirodi i sl.)  - povezuje vremenske pojave s godišnjim dobima  **PID OŠ A. 2. 2. Učenik objašnjava organiziranost vremena i prikazuje vremenski slijed događaja.**  - objašnjava važnost organiziranja i snalaženja u vremenu  - mjeri vrijeme satom (urom) i/ili štopericom, očitano vrijeme iskazuje riječima, procjenjuje i mjeri trajanje svakodnevnih i ostalih životnih aktivnosti  - uspoređuje i reda događaje koji su se dogodili tijekom sata, dana, tjedna, mjeseca i godine  - smješta događaje povezane s neposrednim okružjem u prošlost, sadašnjost i budućnost  **PID OŠ B. 2. 2. Učenik zaključuje o promjenama u prirodi koje se događaju tijekom godišnjih doba.**  - prepoznaje promjene u prirodi unutar godišnjega doba: uspoređuje duljinu dana i noći, početak i kraj određenoga godišnjeg doba, promjene u životu biljaka i životinja i rad ljudi  - prati promjene i bilježi ih u kalendar prirode  **PID OŠ B. 2. 3. Učenik uspoređuje, predviđa promjene i odnose te pokazuje promjene u vremenu.**  - snalazi se u vremenu  - uspoređuje nedavnu prošlost i sadašnjost i predviđa buduće događaje te promjene i odnose u budućnosti  PID OŠ A. B. C. D. 2. 1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okruženju i koristi se različitim izvorima informacija.  - opaža i opisuje svijet oko sebe služeći se svojim osjetilima i mjerenjima  - crta opaženo i označava/imenuje dijelove  - prepoznaje uzročno-posljedične veze u neposrednome okružju  - postavlja pitanja povezana s opaženim promjenama u prirodi  - postavlja pitanja o prirodnim i društvenim pojavama  - raspravlja, uspoređuje i prikazuje na različite načine rezultate – crtežom, slikom (piktogramima), grafom i sl. | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. GODIŠNJA DOBA**  **Ishod aktivnosti:** razvrstava biljke i životinje iz svoga okoliša u skupine prema kriteriju koji ih povezuje i objašnjava sličnosti i razlike (pripada/ne pripada skupini po nekome kriteriju, prema obliku lista, boji cvijeta, jestivo-nejestivo, voće i povrće, žitarice, prepoznaje različite načine kretanja u prirodi i sl.); povezuje vremenske pojave s godišnjim dobima; smješta događaje povezane s neposrednim okružjem u prošlost, sadašnjost i budućnost; prepoznaje promjene u prirodi unutar godišnjega doba: uspoređuje duljinu dana i noći, početak i kraj određenoga godišnjeg doba, promjene u životu biljaka i životinja i ljudi.  **Opis aktivnosti:**  Učiteljica/učitelj govori učenicima zagonetku:  *U jesen kreće prema jugu, gdje ostaje zimu dugu. Kada dođe proljeće, opet nama dolijeće. Draga nam je ova ptica, a zove se ......... (lastavica)*  Učenici odgonetavaju zagonetku, a učiteljica/učitelj potiče razgovor: Kamo odlazi lastavica u jesen? Zašto? Gdje prezimljuje? Kada dolijeće natrag? Koje godišnje doba nije spomenuto u zagonetki? Što lastavica radi tijekom ljeta?  Učiteljica/učitelj upućuje učenike na promatranje fotografija u udžbeniku na stranicama 38 i 39. Traži učenike da prepoznaju i imenuju godišnja doba. Pita učenike prepoznaju li lokaciju (NP Plitvička jezera). Pita ih koje je sada godišnje doba, po čemu su prepoznali jesen. Potiče ih na opisivanje vremenskih prilika ujesen, trajanje dana i noći, što rade životinje, što rade ljudi, što se događa s biljkama (listopadno i vazdazeleno drveće). Preostala tri godišnja doba na isti način opisuju u skupinama te izvještavaju ostale učenike.  **2. MJERIMO**  **Ishod aktivnosti:** objašnjava važnost organiziranja i snalaženja u vremenu; mjeri vrijeme satom (urom) i/ili štopericom, očitano vrijeme iskazuje riječima, procjenjuje i mjeri trajanje svakodnevnih i ostalih životnih aktivnosti; uspoređuje i reda događaje koji su se dogodili tijekom sata, dana, tjedna, mjeseca i godine; smješta događaje povezane s neposrednim okružjem u prošlost, sadašnjost i budućnost; snalazi se u vremenu.  **Opis aktivnosti:**  Učiteljica/učitelj pokazuje sat (uru) te inicira komunikacijsku situaciju: Čemu služi ura? Možemo li urom izmjeriti trajanje školskoga sata? Možemo li urom izmjeriti vrijeme od danas do sljedećega istoga dana u narednom tjednu (npr. od utorka do utorka)? Može li se urom izmjeriti trajanje godišnjeg doba, npr. jeseni? Kako bismo mogli izmjeriti trajanje jeseni? Kako mjerimo koliko je vremena prošlo od jednoga do drugoga rođendana? Navodi učenike na zaključivanje da vrijeme možemo mjeriti minutama, satima, danima, tjednima, mjesecima i godinama.  Učiteljica/učitelj pokazuje štopericu i pita ih: Čemu služi štoperica? Što se mjeri štopericom? Zatim kaže da će mjeriti vrijeme od 1 minute – za to vrijeme učenici će zauzeti pozu neke životinje i nepomično ostati u toj pozi. Zatim pita učenike je li bilo lako zadržati pozu tijekom te minute, čini li im se ta minuta duga ili kratka. Zatim kaže da će mjeriti vrijeme od dvije minute tijekom koje učenici mogu razgovarati unutar skupina – kada misle da su prošle dvije minute, trebaju prestati pričati. Učiteljica/učitelj dogovorenim znakom pokazuje istek vremena i potiče učenike da izraze svoje dojmove: Je li vam vrijeme proteklo sporije ili možda brže u odnosu na prethodni zadatak? Što mislite zašto je tome tako? Učenici navode primjere kada im vrijeme brzo prolazi, a kada sporo. Koliko vremena će proći do Nove godine, a koliko do kraja 2. razreda? Hoće li to vrijeme brzo proći? Kojih se događaja iz 1. razreda sjećate?  **3. PROMATRAMO I BILJEŽIMO**  **Ishod aktivnosti:** objašnjava važnost organiziranja i snalaženja u vremenu; mjeri vrijeme satom (urom) i/ili štopericom, očitano vrijeme iskazuje riječima, procjenjuje i mjeri trajanje svakodnevnih i ostalih životnih aktivnosti; uspoređuje i reda događaje koji su se dogodili tijekom sata, dana, tjedna, mjeseca i godine; smješta događaje povezane s neposrednim okružjem u prošlost, sadašnjost i budućnost; snalazi se u vremenu.  **Opis aktivnosti:**  Učiteljica/učitelj upućuje učenike na promatranje kalendara u udžbeniku na stranicama 38. i 39. te pitanjima usmjerava komunikacijsku situaciju: Što je prikazano na slici? Što se prikazuje kalendarom? Koje događaje možemo obilježiti na kalendaru? U kojem mjesecu slaviš rođendan? Što se mijenja tijekom jedne godine? Kako ste se vi promijenili tijekom jedne godine? (narasli su, završili 1. razred…).  Promatraju nizove fotografija pod „Promatram“ na 39. stranici i opisuju promjene tijekom jedne godine.  **4. KALENDAR PRIRODE**  **Ishod aktivnosti:** objašnjava važnost organiziranja i snalaženja u vremenu; mjeri vrijeme satom (urom) i/ili štopericom, očitano vrijeme iskazuje riječima, procjenjuje i mjeri trajanje svakodnevnih i ostalih životnih aktivnosti; uspoređuje i reda događaje koji su se dogodili tijekom sata, dana, tjedna, mjeseca i godine; smješta događaje povezane s neposrednim okružjem u prošlost, sadašnjost i budućnost; snalazi se u vremenu; opaža i opisuje svijet oko sebe služeći se svojim osjetilima i mjerenjima; crta opaženo i označava/imenuje dijelove; prepoznaje uzročno-posljedične veze u neposrednome okružju; postavlja pitanja povezana s opaženim promjenama u prirodi; postavlja pitanja o prirodnim i društvenim pojavama; raspravlja, uspoređuje i prikazuje na različite načine rezultate – crtežom, slikom (piktogramima), grafom i sl.  **Opis aktivnosti:**  Učiteljica/učitelj najavljuje praćenje promjena u prirodi ujesen. Učenicima daje upute za izradu kalendara prirode, koji će učenici voditi prema dogovoru.  **NA PLOČI JE:**   |  | | --- | | **MJERIMO VRIJEME**  Godišnja doba: jesen, zima, proljeće, ljeto  MJERIMO VRIJEME  KALENDAR PRIRODE | | **Modul - ČETIRI DOBA GODINE**  Jedinica - PROMJENE KROZ ČETIRI GODIŠNJA DOBA  [Objekt - Godišnja doba](https://hr.izzi.digital/DOS/1109/1689.html#block-80477)  [Objekt - Promjene u prirodi](https://hr.izzi.digital/DOS/1109/1689.html#block-80491)    [Objekt - Od rođendana do rođendana](https://hr.izzi.digital/DOS/1109/1689.html#block-82046)  [Objekt - Godina u mojem životu](https://hr.izzi.digital/DOS/1109/1689.html#block-82041) | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  **MAT OŠ** - D. 2. 3. Procjenjuje i mjeri vremenski interval; E. 2. 1. Koristi se podatcima iz neposredne okoline.  **IKT** - A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka; A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima; D. 1. 3. Učenik uz učiteljevu pomoć oblikuje postojeće uratke i ideje služeći se IKT-om.  **ODR** - A. 1 .2. Opisuje raznolikost u prirodi i razlike među ljudima. |